வணக்கம்‌ தமிழச்சி!

நேர்காணல்‌

அழகை ஆராதிக்கிற நுண்ணுணர்வாளர்‌. நவநகரவாசி. ஆயினும்‌ கிராமிய மனச்சாயல்கள்‌ நீங்காதவர்‌. விருதுநகர்‌ மாவட்டம்‌ மல்லாங்கிணறு கிராமத்தில்‌ பிறந்தவர்‌. பிறந்த மண்மீதும்‌ அதன்‌ மனிதர்கள்மீதுமான காதலை உணர்வுபூர்வமாகச்‌ சொல்பவர்‌. கருத்துகளைத்‌ தாண்டிய நண்பர்‌. விட்‌ ஜென்ஸ்டின்‌, கீட்ஸ்‌, ஷெல்லி, வோர்ட்ஸ்வொர்த்‌, சிட்னி, கால்ரிட்ஜ்‌ என்று ஆர்வமுடன்‌ பேசுகிற ஆங்கில விரிவுரையாளர்‌. இயல்பான நாடகக்‌ கலைஞர்‌. நடனக்‌ கலைஞர்‌. உடைகளற்ற குழந்தைமையென்று தன்‌ கவிதைகளுக்கு அலங்காரம்‌ செய்யாதவர்‌. சமீபகாலமாய்‌ அரசியல்வாதி. எஞ்சோட்டுப்‌ பெண்‌, வனப்பேச்சி கவிதைத்‌ தொகுப்புகளின்‌ ஆசிரியர்‌. எஞ்சோட்டுப்‌ பெண்ணுக்கு சிற்பி இலக்கிய விருதும்‌, வனப்பேச்சிக்கு ஏலாதி இலக்கிய விருதும்‌ பெற்றவர்‌. ஆங்கில முனைவர்‌ பட்ட ஆய்வாளர்‌. 'வார்த்தை' இதழுக்காகத்‌ தமிழச்சி தங்கபாண்டியன்‌ அளித்த நேர்காணல்‌.

வணக்கம்‌ சுமதி. திராவிட இயக்கம்‌ வளர்ந்த பின்‌ அதன்‌ அடுத்த படிநிலையாக தி.மு.க எழுகிறது. பிரிவினை கோரிக்‌ கையையும்‌, தீவிரமான இறைமறுப்பையும்‌ கைவிட்டு, ஒன்றே குலம்‌ ஒருவனே தேவன்‌ எனவும்‌, மத்தியில்‌ கூட்டாட்சி, மாநில சுயாட்சி என்றும்‌ பரிணமிக்கிறது. அடுத்த படிநிலையாய்‌ அ.தி.மு.க தோன்றுகிறது. முன்னிருந்த சில விலக்கங்கள்' (exclusion) உள்வாங்கப்பட்டு, பிராமண எதிர்ப்பு கைவிடப்பட்டு, ரகசியமாக அல்லாமலேயே இறை நம்பிக்கை உள்‌வாங்கப்படுகிறது. ஆனால்‌ இன்னமும்‌ உள்ள திராவிட அடிப்படைவாதிகளைப்‌ பற்றிய உங்கள்‌ கருத்தென்ன?

வணக்கம்‌. நான்‌ உங்களுக்கு எப்பவுமே சுமதிதான்‌. இதன்‌ மூலமா வார்த்தை வாசகர்களுக்கும்‌ நான்‌ சொல்‌லிக்க விரும்பறது என்னன்னா, தங்கபாண்டியன்‌ என்கிற பெயர்‌ இப்போ புதுசா தமிழச்சிகூட வந்து ஒட்டிக்கிட்ட பெயர்‌ இல்ல. ஆரம்பத்திலிருந்தே நான்‌ சுமதி தங்கபாண்டியன்தான்‌. தமிழச்சிங்கிற பேர்ல கவிதை எழுதிட்டிருந்தேன்‌. இப்ப தங்கபாண்டியன்ங்கறத தமிழச்சியோட சேர்த்திருக்கிறேன்‌. அவ்வளவுதான்‌.

இப்போ பதிலுக்கு வந்தோம்னா, நீங்க கேட்ட அந்த நீண்ட கேள்வியில கடைசியா சொன்ன இன்னமும்‌ உள்ள அந்த திராவிட அடிப்படைவாதிகளைப்‌ பற்றிய உங்கள்‌ கருத்து என்னங்கறதுல இருந்து நான்‌ என்னுடைய பதிலை ஆரம்பிக்கலாம்னு நெனைக்கிறேன்‌.

திராவிட அடிப்படைவாதிகள்‌ அதாவது FUNDA MENTALIST என்கிற அந்தச்‌ சொற்றொடரிலயே எனக்கு மாற்றுக்‌ கருத்து உண்டு இந்தக்‌ கேள்வில. ஏன்னா, திராவிட இயக்கம்‌ என்கிற அந்த ஒரு அடிப்படை எழுச்சியும்‌ அதைப்‌ பின்தொடர்ந்து திராவிட முன்னேற்றக்‌ கழகம்‌ என்கிற ஒரு சமூக விழிப்புணர்வு சார்ந்த அதே சமயம்‌ அரசியல்‌ உரிமையைக்‌ கோருகின்ற ஒரு இயக்கம்‌ மட்டும்‌ வராமல்‌ இருந்திருந்தால்‌ இன்றைய தேதிக்கு நான்‌ உங்ககிட்ட உட்கார்ந்து இந்த மாதிரி பேசறதுகூட சாத்தியமில்லாமல்‌ போயிருக்கலாம்‌. ஆகையினால்‌ திராவிட அடிப்படைவாதங்கிற சொல்லை நான்‌ ரொம்ப வன்‌மையா மறுக்கிறேன்‌.

அவங்க ஆரம்பத்தில முன்னெடுத்த கொள்கைகள்ல, அண்ணா ஒரு கட்டத்தில சொன்னார்‌, நான்‌ தனித்‌ தமிழ்‌நாடு கோரிக்கையைக்‌ கைவிட்டாலும்‌ அந்தக்‌ கோரிக்‌கைக்கான காரணங்கள்‌ அப்படியேதான்‌ இருக்கின்‌றனன்னு சொன்னார்‌. அதில்‌ பெரிதா இன்னும்‌ மாற்றங்‌கள்‌ வரல. எந்த விஷயங்களுக்காக திராவிட இயக்கம்‌ தோன்றியதோ, உதாரணத்துக்கு நீங்க பார்த்தீங்கன்னா, திராவிட இயக்கம்‌ எதுக்காக வந்ததுன்னு சொன்னா, குணா என்பவர்‌ மார்க்சீய இயங்கியல்ல சொல்றாரு: எதுக்காக வருதுன்னு பார்த்தீங்கன்னா, “அது சிலர்‌ கூறுவது போல மொழி வெறியர்களாலும் சாதி வெறியர்களாலும் மட்டுமே அந்த இயக்கம் தோன்றியது கிடையாது. திராவிட இயக்கத்தின் உள்ளடக்கம் நிலவுடமை எதிர்ப்பும்‌ தமிழ்‌ தேசிய இனத்தின்‌ தன்னுரிமை வேட்கையுமே ஆகும்‌.” அப்படி மிக அழுத்தமாக, அதனோடு கூட சேர்ந்து பார்ப்பனீய எதிர்ப்பு, (பார்ப்பன எதிர்ப்பு கிடையாது, பார்ப்பனீய எதிர்ப்பு) வர்க்க பாகுபாடு, பெண்ணுரிமை, சாதிய மேட்டிமைத்தனத்துக்கு எதிரான ஒரு போர்க்குரல்‌ இத்தனையும்‌ உள்ளடக்கிய, மிகக்‌ குறிப்பாக மதத்தை அடியோடு மறுக்கின்ற ஒரு இயக்கமாக அது ஆரம்பத்தில இருந்தது. அதனுடைய மிக சாராம்சமான கொள்கைகளை இன்றையவரைக்கும்‌ நீர்த்துப்போகாமல்‌ வைத்திருக்கின்ற ஒரு இயக்கமாக நான்‌ திராவிட முன்‌னேற்றக்‌ கழகத்தைப்‌ பார்க்கிறேன்‌.

அடுத்தபடி நிலைன்னு ௮.தி.மு.கவைச்‌ சொல்லியிருக்‌கிறாங்க. அவங்க படிநிலைன்னு எதைச்‌ சொல்லியிருக்‌கிறாங்க. தெரியல, ஒருவேளை இறைமறுப்புகொள்கையை கைவிட்டதையும்‌ மிகமிக வெளிப்படையாக அந்தளவுக்கு பிராமணீய எதிர்ப்பைக்‌ காட்டாமல்‌ இருக்கறதையும்‌ சொல்லியிருக்கலாம்‌. என்னைப்‌ பொருத்தவரைக்கும்‌ திராவிட முன்னேற்றக்‌ கழகத்தை மட்டுமே திராவிட இயக்கத்துடைய வீரியத்தைத்‌ தக்கவைத்திருக்கின்ற ஒரு இயக்கமாகவும்‌ அரசியல்‌ கட்சியாகவும்‌ பார்க்கிறேன்‌.

திராவிட அடிப்படைவாதம்னு ஒண்ணு சொல்றாங்க இல்லையா FUNDAMENTALISM ங்கறதுக்கு எந்தப்‌ படைப்பாளியுமே எதிர்நிலையைத்தான்‌ எடுப்பாங்க.

உண்மையான படைப்பாளி எதிர்த்திசையிலதான்‌ பயணம்‌ செய்வாங்க. அதில எனக்கு எந்தவிதமான மாறுபாடும்‌, வேறுபாடும்‌ கிடையாது. ஆனா அடிப்படையில இன்றைக்கு உங்களுக்குக்‌ கிடைத்திருக்கிற ஒரு 50 ஆண்டுகாலம்‌ பெரியார்‌ என்கிற ஒரு மனிதர்‌ போராடி இடஒதுக்கீடு கொள்கையாகட்டும்‌ இல்லை பெண்களுக்‌காக மதம்‌, குடும்பம்‌ ஆகியவற்றிலிருந்து ஓரளவு தந்‌திருக்கிற விடுதலையாகட்டும்‌ அந்த திராவிட அடிப்படை வாதத்திலதான்‌ வந்தது. ஆகையினால அந்த அடிப்‌படையை சொல்லுக்காக மறுக்கக்கூடாது என்பதுதான்‌ என்னுடைய பதிவு.

காங்கிரஸ்‌ தி.மு.கவுடன்‌ கூட்டணி வைக்கத்‌ தொடங்கியது ஒரு விதத்தில்‌ தி.மு.க அரசியலுக்கும்‌, பிராந்திய அடையாளத்துக்கும்‌ கிடைத்த அகில இந்திய அங்கீகாரம்‌ எனலாம்‌. தி.மு.க, அ.தி.மு.க, காங்கிரஸ்‌ இன்றைய நிலையில்‌ பலதரப்புகளை உள்ளடக்கிய கட்சிகளாய்‌ உள்ளன. ஆனால்‌ இதற்கு எதிரிடையாக சாதிக்‌ கட்சிகளும்‌, தனிநபர்‌ செல்‌வாக்கை அடிப்படையாய்க்‌ கொண்ட கட்சிகளும்‌, மதத்தை அடிப்படையாய்க்‌ கொண்ட கட்சிகளும்‌ வளர்ந்து வருவது எப்படிப்பட்ட சவால்களை இந்த மூன்று கட்சிகள்‌ முன்‌ வைக்‌கின்றன? இப்படிப்பட்ட கட்சிகளுக்கு ஊக்கம்‌ தராமல்‌இருப்பது எப்படி?

இப்போ நான்‌ சொன்ன மாதிரி திராவிட முன்னேற்றக்‌ கழகத்தை மட்டுமே நான்‌ திராவிட இயக்கத்தினுடைய‌ திராவிட வீரிய கொள்கைகளை இன்னும்‌ வேரில்‌ வைத்‌திருக்கிற ஒரு இயக்கமா பார்க்கிறேன்‌. உதாரணத்திற்கு சாதி எதிர்ப்பு, கடவுள்‌ மறுப்பு, பார்ப்பனீய எதிர்ப்பு, இந்திமொழி எதிர்ப்பு, தமிழ்‌ மொழியை முன்னெடுத்துச்‌ செல்லுதல்‌ ஆகியவற்றில்‌ இன்னிக்கு வரைக்கும்‌ ஒரு திடமான கொள்கையுடைய கட்சியா நான்‌ திராவிட முன்னேற்ற இயக்கத்தைப்‌ பார்க்கிறேன்‌. நான்‌ அந்த இயக்‌கத்தைச்‌ சார்ந்தவள்‌ என்பதால்‌, என்னுடைய பதிலை அந்த இயக்கத்துக்கான பதிலா பதிவு செய்யறேன்‌. நான்‌ காங்கிரஸ்‌ கட்சியினுடைய செயல்பாடுக்கோ அது எந்த சவால்களை எதிர்‌ நோக்குகிறதுங்கறதுக்குப்‌ போகவில்லை. அதேமாதிரி அ.தி.மு.க செயல்பாடு என்ன என்‌பதற்கும்‌ போகவில்லை. இந்தக்‌ கேள்வியில்‌ இருக்கிற திராவிட முன்னேற்றக்‌ கழகத்துக்குக்‌ கிடைத்திருக்கிற, இத்தனை ஆண்டுகள்‌ கிடைத்திருக்கிற அந்த அங்கீகாரம்‌ திராவிட இயக்கத்துக்குக்‌ கிடைத்த ஒரு அங்கீகாரம்தான்‌. ஏன்னா மிகமிக முற்போக்கான திட்டங்களை, சுயமரியாதைத்‌ திருமணங்களுக்கு சட்ட வரைவு கொடுத்து, அதுக்கு சட்ட அங்கீகாரம்‌ கொடுத்தது, தமிழ்நாடு பெயர்‌மாற்றம்‌. அப்படி அண்ணா காலத்திலிருந்து தொடங்கி 1989ல்‌ பெண்களுக்கு தமிழ்நாட்டில்‌ சொத்தில்‌ சமஉரிமை உண்டுன்னு சொன்னது, 96ல உள்ளாட்சி அமைப்‌புகள்ல பெண்களுக்கு 33 சதவிகிதம்‌ கொண்டுவந்தது, இன்னைக்கு தி.மு.க அங்கம்‌ வகிக்கிற காங்கிரஸுடன்‌ இணைந்த ஒரு அரசுலதான்‌ பெண்களுக்கான 33 சதவிகித இடஒதுக்கீடு மசோதாவினுடைய நகல்‌ தாக்கல்‌

செய்யப்பட்டிருக்கிறது. இப்படிப்‌ பலவற்றைப்‌ பெற்றுத்‌ தந்திருக்கிறது தி.மு.க.

இப்படி ஒரு தொடர்ச்சியாக பலதரப்புகளிலும்‌, அதே மாதிரி இடஒதுக்கீடு கொள்கையை நீங்க எடுத்துக்கிட்டீங்‌கன்னா தன்னுடைய பங்களிப்பை திடமா செஞ்சிருக்கிற தி.மு.௧. இன்னைக்கு வந்திருக்கிற மதம்‌ சார்ந்த அல்லது சாதி சார்ந்த அரசியல்‌ கட்சிகளைப்‌ பார்த்து திராவிட முன்னேற்றக்‌ கழகம்‌ எந்தவிதமான ஒரு சின்ன சலனத்துக்குக்கூட ஆளாகவேண்டிய அவசியமேயில்லை. ஏனென்றால்‌ இதனுடைய பங்களிப்பும்‌ இதனுடைய ஒரு பாரம்பரியமும் the legacy and the tradition of this party is much greater and bigger than all these part time parties or business like parties. வியாபார நோக்கோட, இல்லைன்னா மக்களுடைய அந்த ஜனரஞ்சகமான மலிவான ரசனையைப்‌ பயன்படுத்தி வருகின்ற, மத உணர்வைத்‌ தூண்டி, சாதி உணர்வைத்‌ தூண்டி வருகின்ற கட்சிகளைக்‌ கண்டு பயப்படவேண்டிய அவசியம்‌ கிடையாது. DMK’s rise has been a very meteoric rise உங்களுக்கு. அதனால தான்‌ அது வெறும்‌ கட்சி மட்டுமல்ல, சமுதாய மாற்றத்தை, சமுதாயத்தில்‌ சீர்திருத்தத்தைக்‌ கொண்டுவருகின்ற ஒரு இயக்கம்ங்கறத நாங்க ஆழமா நம்புறோம்‌. அதையே மக்கள்‌ மனதிலயும்‌ பதிய வைக்கிறோம்‌. ஆக இந்த விஷயத்தில இந்தக்‌ கட்சி பெரிதாக சங்கடப்பட்டுக் கொண்டோ சலனப்பட்டுக்கொண்டோ இருக்கவேண்டிய அவசியமில்லை.

மக்கள் தெளிவான முறையில சிந்திக்கிறவங்களா இருப்பவர்கள் என்றால் தமிழர்களுடைய உரிமைகள் பாதிக்கப்படும்போது எந்தெந்தக் கட்சிகள் தமிழர்களுடைய நலன் பாதிக்கப்படும்போது குரல் குடுத்திருக்கிறது, அதற்காகப் பாடுபட்டிருக்கிறது, எத்தனைபேர் அந்தக் கட்சியில் அதற்கான தியாகங்கள் செய்திருக்கிறாங்கங்கறதை அவங்க முன்னோக்கிப் பார்த்தால் தெளிந்த முடிவுகள் எடுக்க முடியும். இன்றைக்கு இந்தக் குறுகிய அவகாசத்தில் தோன்றியிருக்கின்ற சாதிக்கட்சிகளோ, மதம்சார்ந்த கட்சிகளோ அல்லது திரைப்படக் கதாநாயகர்களை முன்வைக்கிற கட்சிகளோ எந்த விஷயங்களை இதுவரைக்கும் தமிழ்மக்களுக்காக சாதிச்சிருக்கிறது அப்படிங்கற ஒரு தராசுத்தட்டுல வெச்சுப் பார்த்தாலே ஒரு தெளிவான சிந்தனையை மக்களுக்கு கொடுக்கலாம். ஆகையினாலே இவர்களுடைய தோற்றமோ அல்லது வளர்ச்சி போன்ற அந்த மாயை குறித்தோ தி.மு.க. கவலைப்பட்டுக் கொண்டிருக்க வேண்டிய அவசியமில்லை. ஆனா ஒரு விஷயத்தில் அது கவனமா இருக்கணும்னு நாங்க நம்பறோம். அந்த இயக்கம், அந்தக் கழகம், தன் ஆட்சிக்காலத்தில் செய்த விஷயங்களை, குறிப்பாக கிராமப்புற பெண்களுக்கு மக்களுக்குக் கொண்டுபோய்ச் சேர்க்க வேண்டும். ஓரளவு மக்களுக்கு அந்த விழிப்புணர்வை உண்டாக்க வேண்டும் என்பதில் நாங்கள் இன்றும் கொஞ்சம் கூடுதலா செயல்பட்டா இதெல்லாம் ஒரு பெரிய சவாலே இல்லங்கிறதுதான் என்னுடைய அபிப்ராயம்.

தி.மு.க. ஆட்சியிலும் பின்பும் பல வளர்ச்சிக் குறிப்பீடுகளில் தமிழகம் முன்னேறியுள்ளது. முதலீடுகள் பெருகியுள்ளன. கணிப்பொறி மென்பொருள் தொழில்நுட்பம் தமிழ்நாட்டின் வளர்ச்சிக்கு முக்கிய பங்களிப்புச்‌ செய்துள்ளது. ஆனால்‌ கல்வி பரவுதலை இன்னமும்‌ முழுமையாய்‌ செய்ய முடியாமல்‌ என்ன தடை உள்ளது? முக்கியமாக, தொடக்கக்‌ கல்வியில்‌ கற்க மறுத்து வெளியேறும்‌ குழந்தைகள்‌ அதிகம்‌ இருக்‌கிறார்களே... இதைத்‌ தவிர்க்க என்ன செயல்‌ திட்டம்‌ உகந்ததாய்‌ இருக்கும்‌?

இங்க மார்க்ஸ்‌ சொன்ன ஒண்ணுதான்‌ எனக்கு ஞாபகம்‌ வருது. “வரலாறு முழுவதுமே மனித இயல்பின்‌ முற்‌போக்கான மாற்றம்‌ தவிர வேறு இல்லை. உலகின்மீது செயல்பட்டு அதனை மாற்றுவதன்‌ மூலம்‌ தன்‌ இயல்பை மாற்றுகின்றான்‌னு அவர்‌ சொல்வார்‌. மனிதனுடைய இயல்பை மாற்றுவதற்கு அடிப்படைக்‌ கல்விங்கறது ஒரு முக்கியமான பெரும்பங்கு வகிக்கிறது. அதில நமக்கு சந்‌தேகம்‌ இல்லை. நீங்களே சொன்னீங்க தி.மு.க ஆட்சியில பலவகையான வளர்ச்சித்‌ திட்டங்கள்‌ இருக்கு. அடிப்‌படைக்‌ கல்வியில போய்ச்‌ சேருகின்ற அந்த மாணவர்‌களுடைய விழுக்காடு ஏன்‌ குறைத்திருக்கு, அதற்கு என்ன காரணம்னு கேட்டீங்க. கடத்த 2 ஆண்டுகள்ல எனக்குத்‌ தெரிஞ்சு அந்த விழுக்காடு கூடியிருப்பதுதான்‌ உண்மை.

அதற்கு 2 விஷயங்களை முக்கியமா சொல்லலாம்‌. மிகக்‌ குறிப்பாக தொடக்கக்கல்வியில கிடைத்திருக்கிற 2 முக்கியமான தீர்ப்புகள்‌. ஐத்தாம்‌ வசூப்பு வரை தமிழை நீங்க கண்டிப்பா கற்க வேண்டும்ங்கிற அந்த உச்சநீதிமன்ற தீர்ப்பு கண்டிப்பாக மாணவர்களுடைய குறிப்பாக கிராமப்புற மாணவர்களுடைய சேர்க்கையை அதிகப்படுத்தியிருக்கிறது. இரண்டாவது இந்த சர்வசிக்ஷா அபிஞான்‌ என்கிற கல்வித்திட்டத்தில்‌ இருக்கிற ஒரு செயல்முறை கல்வி மூலம்‌ கஸ்ந்ற: based learning (482) அதாவது செயல்‌ முறைகளினால்‌ கற்றுக்கொள்‌கின்ற ஒரு வழியினை ரொம்ப அதிக ஊக்கத்தோடு இன்‌றைக்கு இருக்கிற தொடக்க கல்வி அமைச்சகம்‌ ஊக்கு வித்துக்கொண்டிருக்கிறது.

வெறும்‌ வகுப்பறையிலே பாடப்புத்தகங்களை மட்டும்‌ கற்பித்துத்‌ தராமல்‌ இந்த activity based learning என்று சொல்லப்படுகிற ஒன்று, ரொம்ப அதீத கவனம்‌ எடுத்து பள்ளிகளுக்கு கற்றுத்தரப்படுவதால்‌ கூடுதலான மாணவர்கள்‌ சேர்க்கை இருக்கிறது என்று புள்ளிவிபரங்‌கள்‌ தெரிவிக்கின்றன. இதை முழுமையாகச்‌ செய்வதற்கு ஒரு 10 வருடங்கள்‌ வேண்டும்‌. இப்போதைக்கு கல்வி முறையினை ஆய்வு செஞ்சு முத்துகுமரன்‌ கமிட்டியிலிருந்து ஆய்வு அறிக்கை சமர்ப்பித்திருக்கிறாங்க. அந்த ஆய்வு அறிக்கையை இவங்க விரிவா படித்துப்பார்த்து அதன்மீதான விவாதம்‌ எடுத்து அதற்கான திட்டங்களை செயல்படுத்தணும்‌. குறிப்பாக, 'சமச்சீர்‌ கல்வி' இதற்கு முன்னால்‌ 1996 லிருந்து 2001 கூட குறிப்பிடத்தகுந்த அளவிலே கல்வித்துறையில்‌ சாதனைகள்‌ நடந்திருக்கின்றன. ஆனால்‌, பிரத்யட்சமாக நீங்க தொடக்கக்கல்வின்னு பார்க்கிறப்போ ஒரு சிறந்த முடிவாக இன்றைய அரசுல தான்‌ தொடக்கக்கல்விக்கு தனி அமைச்சரும்‌, உயர்நிலைக் கல்விக்கு தனி அமைச்சரும்‌ கொண்டுவத்திருக்கிறார்கள்‌.

அதற்கு மிகப்பிரதானமான காரணமே தொடக்கக்‌ கல்விக்கான ஒரு அதீத கவனத்தைக்‌ கொடுக்கவேண்டும்‌ என்பதற்காகத்தான்‌. ஆக இந்த இரண்டு வருஷங்களில்‌ ஏற்படுத்தியிருக்கிற திட்டங்களுடைய பாய்ச்சல்‌ இன்னும்‌ ஒரு 5, 6 வருடங்களோ ஒரு 10 வருடங்களோ போனால்‌ தான்‌ இதனுடைய முழுமையான விளைச்சல்‌ தெரியும்‌. ஆனால்‌, நல்ல தரமான விதைகள்‌ இப்பொழுதே விதைக்கப்பட்டிருக்கின்றன என்பதற்குதான்‌ இந்த activity based learning. அப்புறம்‌ குறிப்பா ஆங்கில மொழியிலே அந்த கிராமப்புற மாணவர்களுக்கு ஒரு பயிற்சித் திட்டத்தை அறிமுகப்படுத்தியிருக்கிறாங்க. அதே மாதிரி கணினியையும்‌ அறிமுகப்படுத்தியிருக்கிறாங்க.

ஆக, குறுகிய மனப்பான்மைங்கறது கிடையாது. தமிழ்‌ கண்டிப்பா படிக்கணும்‌. அதே சமயம்‌ English is a language for communication and it is a world language அதைப்‌ புரிந்துகொண்டு அதையும்‌ செய்கின்ற ஒரு தொடக்கக்‌ கல்வித்திட்டத்தைத்தான்‌ இந்த அரசு முன்னிறுத்தியிருக்கிறது. ஆக இதுக்காக நீங்க கொஞ்சம்‌ காத்துதான்‌ இருக்கணும்னு நினைக்கிறேன்‌. கிட்டத்தட்ட ஒரு 5 வருடங்களோ 10 வருடங்களோ ஆனால்‌ நாம அதனுடைய திண்மையான விளைச்சல்களைத்‌ தரமாகப்‌ பார்க்கலாம்‌.

அரசியல்‌ தளத்தில்‌ பெண்‌ என்பதால்‌ உங்களுக்கு மற்றவர்‌களின்‌ எதிர்வினை எப்படி உள்ளது?

எனக்கு அதுல எந்தவிதமான வித்தியாசமும்‌ வேறுபாடும்‌ தெரியல. ஏன்னா, அதுக்கு காரணம்‌ நான்‌ சார்ந்‌திருக்கின்ற இயக்கம்னு நினைக்கிறேன்‌. பெண்களை கிட்டத்தட்ட 60 வருடங்களுக்கு முன்னாலேயே போற்றி தூக்கிக்கொண்டாடிய கட்சி இது. நான்‌ பல இடங்கள்ல சொல்லியிருக்கிறேன்‌. மூவலூர்‌ ராமாமிருதம்‌ அம்மை யாரைவிட மிகப்‌ பெரிய புரட்சியாளர்கள்‌ நாங்க கிடையாது. குஞ்சிதம்‌ குருசாமியைவிட மிகப்பெரிய புரட்சியாளர்‌ நான்‌ கிடையாது. அவர்களெல்லாம்தான்‌ எங்க இயக்கத்தினுடைய முன்னோடி.

அண்ணா அவர்கள்‌ முதலில்‌ மூவலூர்‌ ராமாமிருதம்‌ அம்மையாருக்குத்தான்‌ தன்னுடைய கையால ஷீல்ட் கொடுத்து கெளரவிக்கிறாங்க. அதற்குப்பிறகு வை.சு.மஞ்சுளா... அலமேலு அப்பாத்துரை... இப்படி பல ஆளுமைகள்‌... இப்படி முற்போக்கான, நான்‌ சொல்கிற முற்போக்கு என்பது வெறும்‌ படித்த பெண்களை மட்டுமல்ல, படிக்காத, ஆனால்‌ முற்போக்கு கருத்துக்களையுடைய பெண்களை இன்றைக்கு 21 ஆம்‌ நூற்றாண்டில் இல்லை, 19 ஆம்‌ நூற்றாண்டின்‌ இறுதியிலேயே ௨௫வாக்கி அவர்களைத்‌ தூக்கிக்‌ கொண்டாடிய இயக்கத்தில நான்‌ இருக்கிறேன்‌. ஆகையினாலே எனக்கு பெண்‌ என்பதால்‌ வேறுமாதிரியான விமர்சனங்களோ, பெண்‌ என்பதால்‌, ஆணை விட சற்றுத்‌ தாழ்ந்ததாக நடத்தப்படுவதாக விஷயமோ எனக்கு மட்டுமல்ல, என்னுடைய கட்சியிலே அடிப்படை உறுப்பினரா இருக்கிற எந்த ஒரு பெண்ணுக்குமே நேராது.

இந்த விஷயத்தில்‌ இது எனக்கு சந்தோஷமான அனுபவம்‌. மற்றபடி பொதுஜன அபிப்ராயத்தைப்‌ பார்த்தால்‌ என்கிட்டயே பலபேர்‌ கேட்டிருக்கிறாங்க. கல்லூரி விரிவுரையாளர்‌ வேலையில இருந்திருக்கிறீங்க, அந்த மாதிரியான கெளரவமான வேலையை விட்டுட்டு ஏன்‌ அரசியலுக்கு வந்தீங்கன்னு கேட்டிருக்கிறாங்க. அவங்கட்டயெல்லாம்‌ நான்‌ அதைத்தான்‌ சொன்னேன்‌. நான்‌ அரசியலுக்குப்‌ புதிதாய்‌ வரல. பிறந்தது, வளர்ந்தது எல்லாமே அரசியல்‌ குடும்பம்‌. அரசியல்ங்கிற சொல்லை உங்கள்‌ அன்றாட வாழ்க்கையிலே இருந்து பிரிச்சுப்‌ பார்க்க முடியாது. ஒரு கவிதைல கூடமுத்துகுமார்‌ பதிஞ்சிருப்பார்‌.

எதிர்த்த வீட்டுல கிளி வளர்க்கிற அந்தப்‌ பெண்ணினுடைய சுதந்திரத்தை

என்‌ வீட்டில நான்‌ பூனை வளர்க்கிற சுதந்திரம்‌ பாதிக்காமல்‌

இருக்கணும்‌

அந்த மாதிரியான ஒரு அணுகுமுறை இருந்தாலே நல்லதொரு அரசியலை உருவாக்கிட முடியும்னுதான்‌ நான்‌ நினைக்கிறேன்‌. அன்றாட வாழ்வுல தெருவில நாம குப்பையைக்‌ கொட்டறதுல இருந்து, புத்தகம்‌ பேப்பர் போடுகிற பையனிடம்‌ சண்டை இடுகிறதிலிருந்து அரசியல்‌ இருக்கு. ஆக இந்தத்‌ தளத்தில்‌ இயங்குவதால்‌ மட்டும்‌ வேறுவிதமான விமர்சனங்களை எதிர்நோக்க அந்த ௮ச்சம்‌ தேவையில்லை. இருக்கலாம்‌. பொதுஜனங்‌கள்‌ மத்தியிலே அரசியல்‌ தீண்டத்தகாதது; ஏன்‌ பெண்கள்‌அரசியலுக்கு வரவேண்டும்‌ என்று; ஆனால்‌ அது மாறியிருக்கிறது என்பதுதான்‌ நான்‌ பார்க்கிறது. நான்‌ ரொம்ப ஆரோக்யமாகவும்‌, உற்சாகமாகவும்‌ என்னுடைய இந்தப்‌ பயணத்தைப்‌ பார்க்கிறதுக்குக்‌ காரணம்‌ நான்‌ சார்ந்‌திருக்கிற அமைப்பு பெண்களுக்கு முக்கியத்துவம்‌ தருகிறது. அவர்களுக்கு நல்ல இடத்தையும்‌ கொடுப்பது காரணமாக இருக்கலாம்‌. மற்ற பெண்களுக்கு எந்தக்‌ கட்சியில்‌ அவங்க பங்கு பெற்று பணியாற்றுவதைத்‌ தேர்ந்‌தெடுக்கிறாங்க என்பதைப்‌ பொறுத்து இருக்கும்னு நான்‌ நினைக்கிறேன்‌. அது முக்கியமான விஷயம்‌ இல்லீங்‌களா. அதைப்‌ பொறுத்துதான்‌ அவங்களுடைய அனுபவங்கள்‌ இருக்கும்‌.

33 சதவிகித ஒதுக்கீடு நம்முடைய ஆயுட்காலத்தில்‌ வருமா? எப்போது வரும்?

ஆயுட்காலம்‌ என்பது that is very very pessimistic word. கண்டிப்பா வந்துரும்‌. உங்கள்‌ என்னுடைய ஆயுட்காலத்‌திலேயே வந்துரும்‌. ஏன்னா, நாளையே இந்த உலகம் அழியும்‌ என்றாலும்‌ நான்‌ என்னுடைய ஆப்பிள்‌ மரத்தை இன்று நடுவேன்‌ என்பதுதான்‌ ஒரு optimistic attitude ஆ இருக்க முடியும்‌. ஆனா, இந்த 33% பொருத்தவரைக்கும்‌ இப்போதுதான்‌ ஒரு சிறு முன்னகர்வாக அந்த மசோதாவிற்கான முன்வரைவு அதுவும்‌ எத்தனை அமளிதுமளிகளுக்கிடையிலே நிறைவேறியிருக்கிறதென்று உங்களுக்‌குத்‌ தெரியும்‌. இதில்‌ இதற்கு நீங்க அரசியல்‌ கட்சிகளைக் குறைகூறுவதைவிட காலம்காலமாகத்‌ தொடர்ந்து வருகின்ற அந்த ஆணாதிக்க, தந்தைமை சமுதாயத்தினுடைய வெளிப்பாடுன்னுதான்‌ சொல்ல முடியும்‌. எத்தனையோ அரசியல்‌ கட்சிகள்‌ இதை ஆதரிக்கின்றன. மிக முக்கியமாக தி.மு.க.வும்‌, காங்கிரஸூம்‌ தீவிரமாக இதற்காக வலியுறுத்தி வந்தாலும்‌, பிறகட்சியிலே இருக்கிற எதிர்க்கிறவங்களைப்‌ பார்த்தால்‌ அவங்க ஆண்களாத்தான்‌ இருக்கறாங்க. அரசியல்‌ ரீதியில மட்டுமில்லாமல்‌, காலங்காலமாக இந்தியத்‌ தன்மையிலயும்‌, பண்பாட்டிலயும் இருக்கின்ற ஒரு தந்தைமை கலாசாரம்‌, அந்த ஆணாதிக்க மனப்பான்மைதான்‌ தடையா இருக்குன்னு நான்‌ பார்க்கிறேன்‌. அது போறப்பதான்‌ இது சீக்கிரமா வரும்‌. அதுக்காக நம்முடைய பயணத்தையோ அதில இருக்கிற உக்கிரத்தையோ நாம குறைக்கக்கூடாது. குறிப்பா எப்படியாவது பெண்கள்‌ உங்க புஜபலத்தைக்‌ காட்டியாவது மசோதாவைத்‌ தாக்கல்‌ செய்கிறபோது அடுத்தது மல்யுத்தப் போட்டியாவது நடத்தி அதை நிறைவேற்றிதான்‌ ஆகணும்‌. அதுக்கு நாம தயாராதான்‌ இருக்கிறோம்‌. அதனால்‌ கண்டிப்பா வந்துதான்‌ தீரும்‌.

உள்ளாட்சியில்‌ பெண்களுக்கான ஒதுக்கீடு பற்றி ஆய்வுகள்‌ நிகழ்ந்துள்ளதா? அதன்‌ முடிவுகள்‌ என்ன?

உள்ளாட்சி அமைப்புகளைப்‌ பொருத்தவரையில்‌ நான்‌ முதலிலேயே சொன்னதுபோல 1996 ல தி.மு.க ஆட்சி அமைத்தபோதுதான்‌ முதல்முறையா உள்ளாட்சி அமைப்புகள்ல பெண்களுக்காக 33% ஒதுக்கப்பட்டது. அதனுடைய நீட்சியாக பார்த்தோமென்றால்‌ இன்றைக்கு 2001 பல அமைப்புகளிலும்‌ கவுன்சில்களிலும்‌ மேயர்‌களாகவும்‌ பெண்கள்‌ இருக்கிறார்கள்‌. தமிழகத்தில்‌ பார்த்‌தீங்கன்னா 5 மேயர்கள்‌ இருக்கிறாங்க. 50லிருந்து 75% என்றுகூட வைத்துக்கொள்ளலாம்‌. உள்ளாட்சி அமைப்புகளிலே பெண்களுக்கு அதிகமான வாய்ப்புகள்‌ கொடுக்கப்படுகிறது. இந்த ஆய்வுகளைத்‌ தமிழக அரசாங்கம் எப்படி நடத்தி இருக்கிறதுன்னா முக்கியமாக மகளிர்‌ சுய உதவிக்குழு என்று ஒன்று இருக்கிறது. அதன்மூலமாகத்‌தான்‌ உங்களுக்கு வாக்குரிமை போல உங்களுக்கான இட ஒதுக்கீடும்‌ இருக்கிறது என்று ஒரு விழிப்புணர்வைக்‌ கொண்டு வர்றாங்க. ஆய்வுகள்னு முறையா நீங்க பார்த்‌தீங்கன்னா புள்ளிவிபரங்கள்‌ இருக்கு.

இதற்கு முந்தைய வருடங்களில்‌ இருந்த பெண்களின்‌ சதவிகிதம்‌, அவர்களுக்காகக்‌ கொடுக்கப்பட்ட இட ஒதுக்கீடு என்ன? இப்போ எத்தனை சதவிகிதம்‌ அளவு அது முன்னேறியிருக்கிறது. அது எந்த வழியாக நடந்தேறியிருக்‌கிறது என்று பார்த்தால்‌ மிகக்குறிப்பாக இன்றைக்கு தமிழகத்தில இந்த மகளிர்‌ சுய உதவிக்குழுக்கள்‌ புலிப்பாய்ச்சல்‌ போல செயல்பட்டுக்கொண்டிருக்கின்றன. இந்தியாவில்‌ இருக்கிற அனைத்து மாநிலங்களைவிட தமிழகத்தில்தான்‌ அந்த சுயஉதவிக்‌ குழுக்கள்‌ வங்கியில்‌ வாங்கின கடனுக்கான வட்டியைத்‌ திருப்பிச்‌ செலுத்தியிருக்கிறது. அந்த அளவுக்கு மூன்று லட்சத்து ஐம்பத்‌தாறாயிரம்‌ உறுப்பினர்கள்‌ இருக்கிறாங்கன்னு ஒரு ஆய்வுக்குறிப்பு. ஆக பெண்கள்‌ என்றைக்கு தங்களுடைய சுய தொழில்‌, சுய சார்பு என்கிற நிலமைக்கு குழுக்கள்‌ மூலமாக வர்றாங்களோ அப்பவே அவங்களுக்கு ஆட்சி அதிகாரத்திலேயும்‌ பங்கேற்க வேண்டும்‌. அது எங்கள்‌ உரிமைதான்‌... எங்களுக்கு சலுகையில்லை என்கிற விழிப்‌புணர்வு. அதனால்‌ இந்த சதவிகிதம்‌ என்பது எங்களுடைய உரிமை. அது எங்களுக்கு சலுகையில்லை...

பிச்சையில்லை... we have our rights என்கிற இதை இப்போ பூரணமா 75% கிராமப்புறத்தில உணர்ந்திருக்‌கிறாங்க. அதுதான்‌ மிக முக்கியமான பதிவு.

நீங்கள்‌ நடித்து வெளி ரங்கராஜன்‌ இயக்கிய கு.ப.ராவின்‌ அகலிகையைப்‌ பார்த்தேன்‌. மிக அருமையான ஆக்கம்‌. உங்கள்‌ நடிப்பு, பிற நடிகர்களுடன்‌ ஒத்திசைவு கொண்டும்‌, தனித்தும்‌ மிகவும் நன்றாய் இருந்தது. வாழ்த்துகள். எப்படி நடிப்புலகிற்கு வந்தீர்கள்‌? மீண்டும்‌ மேடையில்‌ நடிப்பீர்களா?

இங்கேயும்‌ ஆரம்பத்தில மார்க்ஸைத்தான்‌ துணைக்குக்‌ கூப்பிடறேன்‌. அவர்‌ ஒரு இடத்தில சொல்றார்‌. “ஒவ்வொரு மனிதனும்‌ தன்‌ அகநிலை சார்ந்த வாழ்க்கை லட்சியத்தை புறநிலை வகையிலான சமுதாய வளர்ச்சி என்ற லட்சியத்துடன்‌ இணைத்து செல்வதற்குரிய திறனும்‌ பெறும்பொழுது, ஒவ்வொரு தனிமனிதனும்‌ சமுதாயத்‌தின்‌ அங்கமாக தன்னை ஐக்கியப்படுத்திக்கொள்ளும்‌ பொழுது, மனித சமுதாயம்‌ தனது விடுதலையையும்‌ தடையற்ற முன்னேற்றத்தையும்‌ சாதித்துக்கொள்ள முடியும்‌. இத்தகைய மனிதன்தான்‌ தனது விடுதலையை தானே நிர்ணயிக்கும்‌ சுதந்திரன்‌.” இந்த சுதந்திரன்‌ என்கிற வார்த்தைதான்‌ நான்‌ அரங்கத்தோட தொடர்புபடுத்தற ஒரு சொல்‌.

ஆரம்பகாலத்தில என்னுடைய பள்ளிப்பருவ வாழ்க்‌கையிலும்‌ கல்லூரிப்‌ பருவ வாழ்க்கையிலும்‌ முறையான நடனப்பயிற்சி பெற்ற பெண்தான்‌ நான்‌. நாடகங்கள்ல அந்த அளவுக்கு அதீத கவனமும்‌, பங்களிப்பும்‌ செய்ததில்லை. பரத நாட்டியத்தை முறையாகப்‌ பயின்றும்‌, நாட்டிய நாடகங்கள்‌ என்று சொல்லப்படுகிற ஆண்டாள்‌, குற்றாலக்‌ குறவஞ்சி, சிவகாமியின்‌ சபதம்‌ இப்படிப்பட்ட விதத்தில்‌ நாட்டிய நாடகம்‌ செய்திருக்கிறேன்‌. கம்யூனிச சித்தாந்தத்திலே ஒரு ஈடுபாடும்‌, பிடிப்பும்‌ பரவலான நம்பிக்கையும்‌ வரும்போது நான்‌ அரங்க செயல்பாட்‌டுக்கு வருகிறேன்‌. அதற்கு என்னுடைய கிரியேடிவிடி அந்த படைப்பாற்றல்‌ தனிமனிதனும்‌ சமுதாயத்தில்‌ ஒரு அங்கம்‌ என்கிற ஒரு புரிதல்‌ வர்றப்போ சமுதாயத்தின்‌ அங்கமாக நான்‌ எப்படி என்னை வெளிப்படுத்திக்கொள்‌கின்றேன்‌, அதற்கு இந்த அரங்கம்‌ ஒருபாய்ச்சல்‌ தளமாக இருந்தது என்கிற புரிதலில்தான்‌ நான்‌ இருக்கிறேன்‌.

ரெண்டாவது முக்கியமான விஷயம்‌ அரங்கத்தின்‌ அந்த மேடை, சுதந்திரம்‌. அந்த வெளி எல்லையற்ற சுதந்திரம்‌ தருகிறது. அதிலும்‌ குறிப்பாக பெண்களுக்கு உடல்‌, மனத்‌தடைகள்‌ மிகமிக அதிகமாக இருக்கிறது. கலாசார ரீதியாக, பண்பாட்டு ரீதியாக, நமது சூழலிலே ஊட்டப்‌பட்டிருக்கிறது. அது அத்தனையும்‌ உடைத்து எறிகின்ற ஒரு பரந்த வெளியாக அரங்கம்‌ செயல்படுகிறது. அப்போ நான்‌ நாடகத்துக்குள்ளே வந்தேன்‌. English Theatre அல்ல. நான்‌ தமிழ்‌ அரங்கம்‌ செயல்பாடளவிலே பங்களிச்சிருக்கிறேன்‌... ரங்கராஜனுடைய அகலிகை, பிரசன்னா ராமசாமியினுடைய பாரதியார்‌ பாடல்கள்‌, மங்கையினுடைய குறிஞ்சிப்பாட்டு, ஜெயராவ்‌ உடைய மஹாத்மா காந்தியின்‌ ஐந்து வினாடிகள்‌ ஆகியவற்றைக்‌ குறிப்பா சொல்லலாம்‌. எனக்கு நாடகம்‌ ஒரு சுதந்திரமான வெளியைக்‌ கொடுக்கிறது. சமுதாயத்தில என்னை ஒரு அங்கமாக, என்னை வெளிப்படுத்தற ஒரு இடமாவும்‌ இருந்ததால நான்‌ அதுக்குள்ளே ரொம்ப ஈடுபட்டுப்‌ போனேன்‌. மீண்டும்‌ மேடையில்‌ நடிப்பீர்களான்னு ஒரு முக்கியமான கேள்வி கேட்டீங்க. சந்தர்ப்பம்‌ வர்றப்போ கண்டிப்பா நடிப்பேன்‌. ஏன்னா, நான்‌ சார்ந்திருக்கிற திராவிடமுன்னேற்றக்‌ கழகம்‌ மிகச்‌ சிறந்த நாடக ஆசிரியரைத்‌ தலைவராகக்‌ கொண்டு இயங்குகிற ஒரு இயக்கம்‌. அன்‌றைய காலகட்டத்தில்‌ புரட்சிகரமாக எழுதிய, இயக்கிய ஒரு பேரறிஞரையும்‌, கலைஞரையும்‌ வெச்சிருக்கிற ஒரு கட்சி. குறிப்பாக நாடகங்களை ஒரு கலகமனப்பான்மையோடு அன்றைக்கு இருக்கிற ஒரு சமூக மாற்றத்திற்காக கருவியாகப்‌ பயன்படுத்தியவர்‌ கலைஞர்‌. ஆக, அப்படிப்‌பட்ட பங்களிப்பாளர்களை உள்ளடக்கிய, அதிலும்‌ மிக முக்கியமாக புரட்சி, கலக மனப்பான்மையையுடைய நாடகங்களை எழுதிய இயக்கிய ஒரு தலைவரைப்‌ பெற்‌றிருக்கிற கட்சியிலே இருக்கின்ற நான்‌ மிக தாராளமாக கண்டிப்பாக சந்தர்ப்பம்‌ வரும்போது நாடகங்களில்‌ நடிப்பேன்‌. அதற்கான எந்தத்‌ தடையுமே எனக்குக்‌ கிடையாது.

அகலிகையின்‌ தேர்வும்‌, அதில்‌ திராவிட இயக்கத்துடன்‌ இனங்‌காணும்‌ நீங்கள்‌ நடிப்பதும்‌ விசேஷமான ஒன்று. கீமாயணத்திலிருந்து அகலிகைக்கு ஒரு பெரும்‌ பாய்ச்சல்‌ அல்லவா? ராமாயணம்‌ நிராகரிக்கத்தக்க ஒன்று என்ற திராவிடப்‌ பார்வையிலிருந்து விலகி ராமாயண காவியத்தின்‌ உள்தர்க்கத்திலேயே விவாதிக்க இடம்‌ இருப்பதையும்‌, பல குரல்களும்‌ ஒலிக்கிற உண்மையையும்‌ ஒப்புக்கொண்டதாய்‌ இந்தப்‌ பங்கேற்பைக்‌ கொள்ளலாமா?

இந்தக்‌ கேள்விக்கு பதிலை கலையும்‌ மார்க்ஸியமும்‌ என்கிற...

இருங்க. இடையில்‌ குறிக்கிட்டு ஒரு கேள்வி. மார்க்ஸின்‌ தீவிர ரசிகையா நீங்க? எல்லாத்துக்கும்‌ மார்க்ஸைத்‌ துணைக்‌குக்‌ கூப்பிடறீங்களே?

ஆமாம்‌. அதிதீவிரமான ரசிகை. மார்க்ஸில்‌ இல்லாத விஷயமே வேற எதிலயும்‌ இல்லைன்னு நான்‌ பார்க்‌கிறேன்‌. அடிப்படையிலே கம்யூனிஸத்தில்‌ ஆழ்ந்த ஈடுபாடும்‌ சித்தாந்த ரீதியான பிடிப்பும்‌ இல்லாம யாரும்‌ இருக்க முடியாது. மிக முக்கியமா கலை, இலக்கியம்‌ குறித்து மார்க்ஸ்‌ அளவுக்கு விவாதித்தவர்கள்‌ ரொம்ப கம்மி என்பது என்னுடைய அபிப்ராயம்‌. நீங்க இப்ப

கேட்ட கேள்வி கோட்பாடு சார்ந்த கேள்விங்கறதால, இந்‌தக்‌ கேள்விக்குப்‌ பதிலாக நான்‌ கலையும்‌ மார்க்ஸியமும்‌ என்கிறதுக்குப்‌ போறேன்‌. இந்தக்‌ கட்டுரையில மலையாள கவிஞர்‌, எழுத்தாளர்‌ சச்சிதானந்தன்‌ சொல்லியிருக்கிறார்‌. அதை சுகுமாரன்‌ மொழிபெயர்த்திருக்கிறார்‌. அவர்‌ என்ன சொல்லியிருக்கிறாருன்னா இந்தக்‌ கலைஞனின்‌ சார்புநிலை மனித சமூகத்துடனும்‌, மனித நிலைப்பாடுடனும்தான்‌. சித்தாந்தத்தின்‌ கடும்‌ பிடிப்புக்களையோ, அரசியல்‌ போக்குகளின்‌ கருத்து வேறுபாடுகளையோ ஒரு கலைஞன் அனுசரிக்க வேண்டுமென்‌பதில்லை. காரணம் கலைஞரின்‌ தனிப்பார்வை சித்தாந்தத்துடன்‌ சார்ந்து நிற்க வேண்டியதில்லை. அதிலிருந்து இந்தக்‌ கேள்விக்குரிய பதிலை சொல்லலாமென்றிருக்கிறேன்‌.

அகலிகை மிகச்‌ சிறந்த தேர்வும்‌ முயற்சியும்‌. புராண கால அகலிகை கு.ப.ரா மிகமிக முற்போக்கான ஒரு புரட்சிகரமான மீட்டுருவாக்கம்‌ செய்திருப்பார்‌ இந்த நாடகத்தில்‌. அதோடு மிகமுக்கியமாக சேர்ந்து பேசப்பட வேண்டியது அந்த நாடகத்தினுடைய அழகியல்‌ நேர்த்தி. அது மிக முக்கியமான விஷயம்‌. அந்த அழகியல்‌ நேர்த்திதான்‌ இந்த பிரசாரத்தன்மை என்கின்ற ஒன்று வெளிப்படையாகத்‌ தெரியாமல்‌ Asthetics sense 1&4லாக இருந்து பிரசார நெடியைக்‌ குறைத்து விடுவதால்‌ அது முழுமையான கலைப்படைப்பாக இருக்கிறது என்பது என்னுடைய நம்பிக்கை.

ராமாயணம்‌ நிராகரிக்கத்தக்க ஒன்று என்கிற திராவிடப்‌ பார்வையிலிருந்து நான்‌ சற்று நகர்கிறேன்‌. ராமாயண காவியத்தின்‌ உள்தர்க்கத்திலே விவாதிக்க இடமிருப்பதிலேயும்‌, இந்தக்‌ கேள்விக்கு பார்த்தீங்கன்னா, ராமாயணம்‌ நிராகரிக்கத்தக்க ஒன்று என்கிறதிலிருந்து பல்வேறு பரிமாணங்கள்‌ வந்திருச்சு... ஆரம்பத்தில்‌ அண்ணா அதை முன்னெடுத்து சீமாயணம்‌ எழுதியதும்‌, முழுவதுமாக வாதிடுகிற அந்த நீதிதேவன்‌ மயக்கம்‌ என்னும்‌ மிக அருமையான நூல்‌ அந்தக்‌ காலகட்டத்தில்‌ மிகத்‌ தேவையான ஒன்று. ஏனென்றால்‌, அந்தக்‌ காலகட்டத்தில்‌ முழுமையாக ஆதிக்கத்துக்கு உரிய ஒரு மதத்தை எதிர்த்து நிற்கவேண்டிய கட்டாயம்‌ இருந்தது. இந்த மூடப்பழக்க வழக்கங்களை எதிர்த்து உக்கிரமாகப்‌ போரிடவேண்டிய நிர்ப்பந்தம்‌ இருந்தது. அதற்கு அவர்‌ எடுத்துக்கொண்ட எதிர்ப்புவாதம்‌ மிகச்சரியான வாதம்‌. ஆனா கம்பரையே இன்றைக்கு நீங்க பார்த்தீங்கன்னா, கம்பரையே நான்‌ மிகப்பெரிய anti establishment person, கற்பனா socialist ஆகதான்‌ நான்‌ பார்க்கிறேன். வள்ளலைத்தான்‌. சோழமன்னனுக்கு அவர்‌ கட்டுப்பட்டு நடந்தவரல்ல. கம்பர்‌ சடையப்ப வள்ளலென்னும்‌ குறுநில மன்னரைத்தான்‌ தூக்கி நிறுத்தியிருப்பதாக நான்‌ பார்க்கிறேன்‌. அப்படிப்பட்ட பலவேறு பரிமாணங்கள்‌, புதிய பார்வைகள்‌ வந்திருக்கின்றன. நீங்கள்‌ இராமாயணத்தை நிராகரிக்கின்றீர்கள்‌ என்றால்‌ இராமாயணத்தைக்‌ கற்றுத்தேறாமலோ, அதிலிருக்கின்றவாதப்‌ பிரதிவாதங்களை சரியாக எடுத்து வைக்காமலோ அதை நீங்கள்‌ முற்றிலுமாக நிராகரிக்க முடியாது. அப்படித்தான்‌ அதை நீங்க பார்க்கணும்‌. அப்போ அகலிகை என்ற கதாபாத்திரத்தை எடுத்துவிட்டதால்‌ மாத்திரம்‌ நான்‌ ராமாயணத்தை நோக்கி அதனுள்ளே ஆழ்ந்து செல்‌கிறேன்‌ என்கிற அர்த்தமில்லை. அகலிகையை நான்‌ எப்படி உணர்கின்றேன்‌ என்று பார்க்கணும்‌. கல்‌ சிரிக்கிறது என்று பிரபஞ்சன்‌ எழுதியிருப்பார்‌. அகலிகை தனக்கு முக்தி கொடுத்த அந்த ராமனையே உன்னுடைய பாதம்பட்டு நான்‌ முக்தியடைய வேண்டிய அவசியம்‌ கிடையாது என்று சொல்லிட்டு போகிற அகலிகையா இருப்பா. அந்த நாடகத்தில நான்‌ நடிச்சதனால ராமாயணத்தில்‌ பங்குபெற்றதா அர்த்தம்‌ ஆகாது. அண்ணா முன்வைத்த இந்த முற்போக்கு கருத்திலிருந்து நான்‌ சற்றுமே பிரளவில்லை. இன்னும்‌ அதைவிட தாண்டி ஒரு நவீன கருத்துக்குதான்‌ நாங்க போயிருக்‌கிறோம்‌. அதைதான்‌ நான்‌ இங்கே முன்வைக்க விரும்புகின்றேன்‌. உள்தர்க்கத்தில்‌ விவாதிக்க இடமிருப்பதை அண்ணாவே செஞ்சு காண்‌பிச்சிட்டார். ராமாயணத்துக்கு எதிரா வைக்கிற விவாதங்கள்‌ அனைத்துமே ராமாயணத்திலிருந்து எடுத்துதான்‌ வைக்கிறார்‌. அது புதிதான ஒரு விஷயம்‌ கிடையாது.

இன்னொண்ணு பலகுரல்களும் ஒலிக்கின்ற உண்மையையும்‌ ஒப்புக்கொண்டதாய்‌... பன்மைத்தன்மை என்று ஒன்று உண்டு. அந்தக்‌ குரல்கள்‌ நியாயமாக இருக்கிற பட்‌சத்தில்‌ அந்தக்‌ குரல்களை ஏற்றுக்கொள்ள வேண்டுமென்பதில்‌ திராவிடத்துக்கு எந்தவிதமான மாற்றுக்‌ கருத்‌தும்‌ கிடையாது. என்றைக்குமே குரல்கள்‌ ஒலிக்கக்‌ கூடாதுன்னு சொல்றவங்க நாங்க கிடையாது. எல்லாவிதமான குரல்களும்‌ ஒலிக்க வேண்டும்‌. அதில இந்தக்‌ குரல்‌ இப்படி, அந்தக்‌ குரல்‌ இப்படி. இந்தக்‌ குரல்‌ இந்த வர்ணம் பூசிக்‌ கொண்டிருக்கிறது, இந்தக்‌ குரல்‌ இந்த சாதியிலிருந்து வருகிறது அப்படியென்று அடையாளம்‌ காட்டுவது மாத்திரம்தான்‌ எங்களுடைய பணியே தவிர எந்தக்‌ குரலும்‌ இல்லை என்றோ, ஒலிக்கக்கூடாது என்றோ, நினைக்கிறவர்கள்‌ கிடையவே கிடையாது.

உங்கள்‌ நடிப்புப்‌ பயிற்சி உங்கள்‌ நடனப்‌ பயிற்சியின்‌ பின்னணியிலிருந்து வருகிறதா அல்லது தனியாய்‌ பயிற்சி மேற்‌ கொண்டீர்களா?

நடனப்பயிற்சிதான்‌ முழுமையாக எடுத்திருந்தேன்‌. அரங்கம்‌ என்று சொல்லப்படுகிற அந்த ஒரு அரங்கச்‌ செயல்பாட்டாளன்‌ அல்லது நிகழ்த்து கலைஞன்‌ performing artist என்பார்கள்‌. அவர்களுக்குரிய அந்த உடல்‌ மொழி, பாவனைத்திறன்‌, மிமிக்‌ க்வாலிடீஸ்‌, வாய்ஸ்‌ ட்ரெய்னிங்‌, குரல்திறன்‌, இப்படியாகப்பட்ட அந்த சிறப்பு பயிற்சி முறைகளை நான்‌ முறையாகப்‌ பெறவில்லை. அது கண்டிப்பா முக்கியம்‌ ஒரு நிகழ்த்து கலைஞனுக்கு. இதில உடல்மொழி ஒரு நடனப்பெண்மணியாக கைவந்திருக்கு. பாவனைகள்‌ ஒரு நடனப்பெண்மணியாக ஓரளவு கை வந்‌திருக்கு. ஆனால்‌ குரல்‌ பயிற்சின்னு ஒன்று இருக்கு தில்லையா அது எனக்கு இல்லைன்னுதான்‌ சொல்‌லணும்‌. பிரத்யேகப்‌ பயிற்சி. முறையாக குரலை நான்‌ வளப்படுத்தவில்லை. நடனத்திலிருந்து ஒரு சித்தாந்த ரீதியாக நாடகத்திற்கு இடம்‌ பெயர்கிறேன்‌; அதற்காக மிகச்‌ சிறந்த புரட்சிகரமான கருத்துகளைச்‌ சொல்ல முடியாதென்று சொல்ல வரல. மிகச்‌ சிறந்த புரட்சிகரமான கருத்துகளுக்காக சந்திரலேகா அறியப்பட்டிருக்கிறார்‌. மிகச்‌ சிறந்த புரட்சிகரமான கதைக்கருக்களை நாட்டிய நடனமணிகள்‌ கையாண்டு கொண்டிருக்கிறார்கள்‌. அதுல எனக்கு சந்தேகமில்லை. நான்‌ அரங்கத்துக்குள்‌ வருகிறபோது இந்தக்‌ கூத்துக்‌ கலை, நாட்டார்‌ நாடக இயல்‌ இப்படியாகப்பட்ட பல அம்சங்கள்‌ என்னை ஈர்க்கின்றன. ஆக எனக்கு அது வசனங்கள்‌ உச்சரிப்பு, சில சமயங்‌களிலே வசனமின்மை, மைமிங்‌, சில சமயங்களிலே. அந்த உடல்மொழி அசைவுகள்‌ இத்தனையும்‌ சேர்ந்த ஒரு கலவையை அது கொடுக்கிறது. முறையான பயிற்சி இல்லையென்றாலும்‌ நடனப்பயிற்சி எனக்கு ஓரளவு உதவியது என்கிறதில மாற்றுக்கருத்து இல்லை. except my voice training. அதற்கான பயிற்சி நடனத்தில்‌ எனக்குக்‌ கிடைக்கவில்லை; ஆனால்‌ நடனம்‌ தாண்டிய ஒரு வெளியை நாடகம்‌, அரங்கம்‌ எனக்குக்‌ கொடுத்தது. அதற்கு முக்கியமான விஷயம்‌ என்னவென்றால்‌ நாடகத்‌தில மட்டும்தான்‌ உடனடியாக பார்வையாளர்கள்‌ வந்து உங்களோடு பங்கேற்கிறாங்க. The spectators participate with you immediately in theatre and every rehearsal is a performance. ஒவ்வொரு ஒத்திகையிலயும்‌ புதிது புதிதாக கத்துக்கொள்றீங்க. நாடகத்தை அரங்கேற்றுகிறது என்ற க்ளைமாக்ஸ்‌ மிகப்‌ பெரிய விஷயமா எங்களுக்குப் படாது. ஏன்னா, ஒவ்வொரு ஒத்திகையுமே ஒரு அரங்‌கேறுதல்‌ மாதிரிதான்‌ இருக்கும்‌. அதுபோக ஒரு சமூக பிரச்சினை குறித்தோ சமூக விழிப்புணர்வு குறித்தோ சார்ந்த நாடகங்களை முன்வைக்கும்போதோ street theatre அல்லது alternate theatre அந்தமாதிரியான பல விஷயங்களைச்‌ செய்யும்போது அந்த மக்களிடமிருந்து கிடைக்கின்ற உடனடியான எதிர்வினை என்பது உங்‌களை எப்பொழுதும்‌ ஒரு கனல்கின்ற மனப்பான்மையிலே வைச்சிருக்கிற ஒரு விஷயமுன்னு நான்‌ பார்க்‌கிறேன்‌. ஆகையினாலே எனக்கு நடனத்தைவிட அரங்கம்‌ ஒருபடி அதிகமானது. அந்த வித்தியாசத்தை நான்‌ நல்லா உணர்றேன்‌.

நடனப்‌ பயிற்சி இயல்பு வகை நடிப்புக்கு உதவமுடியாதல்லவா?

எந்தவிதமான அரங்க செயல்பாட்டை கையாள்கிறீங்க என்பதைப்பொறுத்து அது இருக்கு. சில theatre performance இருக்கும்‌. நான்‌ பிரசன்னா ராமஸ்வாமியோட ஒர்க்‌ பண்ணியிருக்கிறேன்‌. Aesthetics அந்த அழகியல்‌ அந்த ஓர்கிங்‌ ஸ்டைலை நிறைய சப்டெக்ஸ்ட்‌ இருந்து கொண்டே இருக்கும்‌. வெளிப்படையாக ஒன்றை முன்‌வைக்காது அடுக்குகளாக பலவிதமான விஷயங்களை அழகியலோடு முன்வைக்கிறது அவங்க பாணி. அதே சமயம்‌ நீங்க தேரிக்காட்டுல போயிமுருகபூபதியப்‌ பார்க்‌கறீங்க. அவர்‌, சடங்குகள்‌ நம்ம ரிச்யுவல்ஸ்‌ மூதாதையருடைய கனவுகள்‌ அவர்களுடைய நம்பிக்கையில்‌ இருந்து ஒரு உடல்மொழியையும்‌ அந்தக்‌ குரலையும்‌ எடுத்து அதை நாடகவெளிக்குள்ளே கொண்டுவர்றார்‌. அது ஒரு வேறுவகையான ஒன்று... இந்த மிகையென்ற சொல்லை எப்படி நீங்கள்‌ அர்த்தப்படுத்திக் கொள்கிறீர்கள்‌ என்பதில்‌ தான்‌ இருக்கிறது. எது மிகை, எது நடிப்பு அப்படிங்‌கறதுக்கு ஒவ்வொருவருக்கும்‌ ஒரு வித்யாசமான அளவுகோல் (yardstick) இருக்கு... யதார்த்த வகை, மிகைங்கிற சொல்லை ஒரு நாடக இயக்குநர்‌ எப்படி கையாள்கிறார்‌... சிலர்‌ முழுவதுமாக வசனத்தை நம்பி இருப்பாங்க. என்னைப்பொருத்தவரைக்கும்‌ கண்டிப்பாக வெளி என்பது உங்கள்‌ உடலுக்கான தளமாகத்தான்‌ வரவேண்‌டும்‌. வசனத்தை மட்டுமே அது முன்னிறுத்துகின்ற விஷயமாக இருக்கக்கூடாது. இதில்‌ பல விஷயங்கள்‌ ஸ்டேஜ்‌, ப்ராப்ஸ்‌, லைடிங்‌ ஏகப்பட்ட எல்லாம்‌ சேர்ந்துதான்‌ ஒரு செயல்பாட்டினை முழுமையாக உருவாக்குகின்றது. ஆக இந்த மிகை என்ற ஒன்றை நீங்கள்‌ எப்படி அர்த்தப்‌படுத்திக்கொள்கிறீர்கள்‌ அது நாடக இயக்குநருடைய கையில்தான்‌ இருக்கிறது. அதை உள்வாங்கிக்கொண்டு எந்த அளவிற்கு யதார்த்தமும்‌ எந்த அளவிற்கு ஓரளவு உணர்ச்சிபூர்வமான நடிப்பும்‌ இருக்கலாம்‌ என்பதைத்‌ தீர்மானிப்பது நாடக இயக்குநரின்‌, நெறியாள்பவரின்‌ கையிலே இருக்கின்றது. அதைப்‌ பொருத்துதான்‌ பங்கேற்‌பவனின்‌ பங்கு அமையும்‌. என்னுடைய நடனப்பயிற்சி என்பது அது ஒருவகையான போக்கு. அதையும்‌ இந்த நாடக செயல்பாட்டையும்‌ சேர்த்து குழப்பிக்கொள்ள வேண்டிய அவசியம்‌ இல்லையென்றுதான்‌ நான்‌ பார்க்கிறேன்‌.

திராவிடர்‌ கழகம்‌/திராவிட முன்னேற்றக்‌ கழகத்தின்‌ ஆரம்ப காலத்தில்‌ ஓர்‌ இலக்கிய இயக்கம்‌ இருந்தது. தி.க/தி.மு.கவின்‌ பல முன்னோடிகள்‌ பேராசிரியர்கள்‌, தமிழ்ப்‌ புலவர்கள்‌. நவீன இலக்கிய அறிமுகம்‌ பெரிதும்‌ இல்லையென்றாலும்‌, அவர்‌களின்‌ பகுத்தறிவு இயக்கத்திற்கு ஒத்த இலக்கிய/ தத்துவ மரபுகளில்‌ நல்ல பரிச்சயம்‌ கொண்டிருந்தனர்‌. மணிக்கொடி இயக்கம்‌ காங்கிரஸ்‌ சார்பாக இருந்தது போல, தி.மு.கவின்‌ கலை இலக்கிய இயக்கம்‌ தமிழ்ப்‌ பழம்‌ இலக்கியத்தில்‌ சில தேர்வுகளையும்‌ சில நிராகரிப்புகளையும்‌ செய்தது. அந்தப்‌ பாரம்பரியம்‌ தி.மு.க ஆட்சிக்கு வந்தவுடன்‌ பின்னடைவு அடைந்தது. இப்போது உங்களையும்‌, கனிமொழியையும்‌ போன்றவர்களின்‌ செயல்பாடுகளை ஆரம்பகால திராவிட இயக்கத்தின்‌ அறிவுலகப்‌ பாரம்பரியத்‌ தொடர்ச்சியாக பார்க்கலாமா?

 இதுக்கு மிக விஸ்தாரமா ஒரு பதிலைச்‌ சொல்லலாம்னு. நினைக்கிறேன்‌. விரிவான பதில்‌. இப்போ “ஒவ்வொரு சொல்லுக்கும்‌ சிந்தனைக்கும்‌ பின்னே ஒரு வர்க்கத்தின்‌ முத்திரை இருக்கிறது''ன்னு மார்க்ஸ்‌ சொல்வார்‌. மனிதன்‌ படைத்துள்ள அனைத்துமே அவனையும்‌ அவனுடைய இனத்தையும்‌ அடக்கியுள்ளனங்கறதுதான்‌ அவர்‌ சொல்ற பெரிய விஷயம்‌. இன்னொரு முக்கியமான கருத்து படைப்பின்‌ வளர்ச்சியின்‌ வாயிலாகவே மானுடம்‌ வளர்ந்துள்ளது. அதுதான்‌ அந்தப்‌ பொதுவுடமை தத்து

வத்தினுடைய சாராம்சம்‌. தி. ௧, தி.மு.க இலக்கிய இயக்கம்‌ இருந்ததுன்னு பாஸ்ட்டென்ஸ்ல சொல்லியிருக்கிறீங்க. இருந்ததுங்கிற வார்த்தையை நாம கொஞ்சம்‌ மாத்திக்கலாம்‌. தி.மு.கவைப்‌ பொருத்தவரையில்‌ இன்றைக்கு வரைக்கும்‌ ஒரு இலக்கிய சூழல்‌ இருக்கு. இருந்ததுங்கிற இது கிடையாது. நீங்க படைப்புங்கறதை எப்படி பார்க்‌கறீங்க. என்னைப்‌ பொருத்தவரைக்கும்‌ இந்த இயக்கங்‌கள்‌ தலையெடுத்த சமயத்திலே அவர்கள்‌ முன்னிறுத்திய படைப்புகள்‌ அந்தக்‌ காலகட்ட சமூகத்‌ தேவைகளையொட்டி இருந்தன. அதற்கான ஒரு தார்மீகமான ஒரு அறமும்‌ அந்தத்‌ தேவையும்‌ கொண்டதனால்‌ அந்த இயக்கம்‌ தோன்றியதுங்கறதுல நான்‌ தெளிவா இருக்கறேன்‌. அந்தக்‌ காலகட்டத்தை வைத்துதான்‌ நீங்க பார்க்‌கணும்‌. பொத்தம்பொதுவா பார்க்கக்கூடாது. பொருள்‌ முதல்வாதம்‌, கருத்து முதல்வாதம்னு ரெண்டு உண்டு. பொருள் முதல்வாதம்னு நீங்க எடுத்துக்கிட்டீங்கன்னா வீட்டை இடிக்க உபயோகமாகிறதும்‌ சம்மட்டி, அதைக்‌

கட்ட உபயோகமாகிறதும்‌ சம்மட்டி. இப்படிப்பட்டவையே அனைத்தும்‌. இதன்‌ காரணமாகத்தான்‌ எதையும்‌ ஒரேயடியா நல்லது கெட்டதுன்னு நீங்க சொல்லிட முடியாது.

அந்தக்‌ காலகட்டத்து. சூழ்நிலைகளை நீங்க சரியாக புரிந்துகொள்ள வேண்டும்‌. பொருளும்‌ மனிதனின்‌ செயலும்‌ எத்தகைய சூழ்நிலையில்‌ இயங்கி வந்தன, மாறாக இன்று அவையே எத்தகைய சூழ்நிலையில்‌ இயங்கி வருகின்றன என்பதை ஆழமாக பரிசீலனை செய்து அதன்‌ அடிப்படையில்‌ உங்களுடைய படைப்புகள்‌ உருவாகின்றன என்பதுலதான்‌ என்னுடைய ஆழமான நம்பிக்கை. ஒவ்வொண்ணுக்கும்‌ பின்னால்‌ ஒரு இனத்‌தினுடைய ஒரு வர்க்கத்தினுடைய முத்திரை இருக்குங்‌கிறத நான்‌ பொருத்திப்‌ பார்க்கிறேன்‌. ஆக, அவர்கள்‌ தலையெடுத்து இயங்கி வந்த காலகட்டங்களிலே

அவர்களுக்கு அதுவரையிலும்‌ கோலோச்சி வந்த அந்த பண்டித மனப்பான்மையிலிருந்த அந்தத்‌ தமிழை, பேச்சு மொழிக்கும்‌ சாதாரண மக்களுடைய மொழிக்கும்‌ கொண்டுவரவேண்டிய கட்டாயம்‌ இருந்தது. அதைத்தான்‌ அவங்க திரைப்படத்தில, நாடகத்தில அவர்களுடைய கவிதைகள்ல செஞ்சாங்க. ஆக அவங்க ஒரு பழம்‌ பெருமை வாய்ந்த ஒரு சிந்தனையிலே அதை உடைத்துக்‌ கொண்டு வருகின்ற ஒரு புரட்சியை, கலகத்தைச்‌ செய்‌தாங்க. அதுல அவர்களும்‌ இலக்கிய தடத்திலே ஒருபடி முன்னே கொண்டு வந்தாங்கன்னுதான்‌ பார்க்க முடியும்‌. சிலவகையான இலக்கியங்களை அவங்க ஏன்‌ நிராகரிக்‌கிறாங்க...

உதாரணத்துக்கு சிலப்பதிகாரத்தையும்‌, திருக்குறளையும்‌ மட்டும்‌ ஏன்‌ முன்னிறுத்தினார்கள்‌ என்றால்‌, திராவிட மரபினுடைய அச்சு அதுலதான்‌ இருக்குது. இளங்கோ வடிகளும்‌, திருவள்ளுவரும்தான்‌. அதை அடுத்த தலைமுறைக்கு நீங்க கொண்டுபோய்ச்‌ சேர்க்கவேண்டும்‌ என்கிற ஒரு கட்டாயம்‌ இருந்தது. ஆக நீங்க அந்தச்‌ சூழ்‌நிலையை ஒட்டி எழுந்த இயக்கத்திலே இருக்கிற இலக்கிய படைப்பாக நீங்க அதைப்‌ பார்க்கணும்‌. அந்தச்‌ சமயத்‌திலே அது அறிவான புரட்சிகரமான படைப்புதான்‌. நானும்‌ கனிமொழியும்‌ இன்றைக்கு நவீன இலக்கியத்‌ திலே எங்களளவிலே செய்கின்ற விஷயத்தை அந்தக்‌ கால கட்டத்திலே அதீதமான ஒரு கலக மனப்பான்மையோடு தன்னுடைய திரைப்பட வசனங்களிலும்‌, நாடகங்களிலும், கவிதைகளிலும்‌ செய்தவர்‌ கலைஞர்‌. உதாரணத்‌திற்கு தலைவருடைய கவிதைமழைங்கிற ஒரு தொகுப்ப நான்‌ படிச்சுப்‌ பார்த்தப்போ, அதில பலவிதமான ஒரு நவீன உவமைகள்‌ இருக்கிறதை பார்த்தேன்‌. எனக்கு, அதே ரொம்ப ஆச்சர்யமா இருந்தது. அவர்‌ என்ன சொல்றாருன்னா மண்டோதரி இறந்துபோறதைச்‌ சொல்றாரு. உதாரணமா, அதை முரண்நகைன்னு நாம சொல்வோம்‌. இரண்டு முரண்களை இணைத்து வைத்து ஒரு படிமத்தை உருவாக்குவது ஒரு conceit. அதை டாக்டர்‌ ஜான்சன் சொல்வார். Entirely two opposite elements are violently yoked together to create an imageனு சொல்வார்‌. இவர்‌ சொல்றாரு மண்டோதரி இறந்து போறதை. “ஆளன்‌

இறந்துவிட்டான்‌ என்ற செய்தி கேட்டவுடன்‌ இறப்பதற்‌காக நீள்‌இமையைத்திறந்திட்டாள்‌ மண்டோதரி” என்று. இறந்து போகிறதுக்காக யாராவது கண்ணைத்‌ திறப்பாங்‌களா? அது என்னை ரொம்பவும்‌ பாதித்தது. இவர்‌ இன்‌றைக்கும்‌ ஒரு நவீனத்துவத்தை மனதிலே வைத்திருக்‌கின்ற ஒரு கவிஞர்தான்னு எனக்கு உருவாக்கின ஒரு கவிதை ஒன்று, எதிர்மறை அழகியலைக்‌ கொண்டு வந்திருக்கிற கவிதை ஒண்ணு சொல்லியிருக்கிறாரு. "வானக்கிழவன்‌ இருமுவது இடி என்றும்‌ அவர்‌ துப்புகிற கோழை எச்சில்‌ மழை என்றும்‌” இதெல்லாம்‌ அப்பட்டமான எதிர்மறை அழகியல்‌ கவிதை, எழுதியிருக்கிறார்‌. அதைத்தாண்டியும்‌ திராவிட இயக்கக்காரங்க புதுமையா பலவற்றைப்‌ படைத்தார்கள்‌. அதில்‌ எந்தவிதமான சந்‌தேகமும்‌ இல்லை. நான்‌ சொல்ல வர்ற கருத்து என்‌னன்னா தேவைகளுக்கு ஏற்ப இந்த திராவிட இயக்கத்‌தினுடைய மரபின்‌ அச்சாக, மிகக்குறிப்பாக மொழி, இனம்‌, பொருளாதார ஏற்றத்‌ தாழ்வு, வர்க்க வேறுபாடு இவற்றை வைத்துதான்‌ புரட்சிகரமான பாய்ச்சலை அவர்கள்‌ அந்த அளவுக்கு நிகழ்த்தினார்கள்‌. அந்த ஒரு நீட்சியாகத்தான்‌ நவீன இலக்கியத்தில என்னையோ கனிமொழியையோ நான்‌ பார்க்கறேன்‌. எங்களுடைய மொழி மாறுபட்ட வேறுபட்ட மொழி. ஆனா, வித்தும்‌, விதையும்‌ அதில இருந்துதான்‌ வந்தது. அதைதான்‌ இங்கே நான்‌ பதிவு செய்ய விரும்பறேன்‌.

தி.க/தி.மு.க/ அன்றிருந்த கம்யூனிஸ்டுகள்‌ கூட புதுக்‌ கவிதை இயக்கத்தை அங்கீகரிக்கவில்லை. யாப்புடைச்‌ செய்யுளையே பெரிதும்‌ தழுவியிருக்கின்றனர்‌. ஆனால்‌ இன்று உங்கள்‌ கவிதைகள்‌ அந்த மரபை நிராகரித்து புதுக்கவிதை மரபைப்‌ பேணுகிறது. இது திராவிட இயக்கங்களின்‌ இலக்கியக்‌ கோட்‌பாடுகளை நிராகரிப்பதாய்க்‌ கொள்ளலாமா?

இந்தக்‌ கேள்வியினுடைய அடிப்படையிலிருந்தே நான்‌ மாறுபடறேன்‌. ஏன்னா, தி.மு.கவும்‌, கம்யூனிஸ்டுகளும்‌ புதுக்கவிதை இயக்கத்தை முழுவதுமாக ஆதரித்து ஒருபடி முன்னே எடுத்துச்‌ சென்றவைன்னுதான்‌ நான்‌ சொல்‌வேன்‌. என்னைப்‌ பொருத்தவரைக்கும்‌. அதற்கு உதாரணமா நீங்க வானம்பாடிகள்‌ இயக்கத்தைச்‌ சொல்லலாம்‌. கவிஞர்‌ புவியரசு, சிற்பி, தமிழன்பன்‌, மீரா இப்படி ஏகப்‌பட்ட கவிஞர்களை உள்ளடக்கிய வானம்பாடி இயக்கமாகட்டும்‌, தாமரை இதழிலே எழுதப்பட்ட கவிதைகள்‌ மாதிரி முற்போக்கு புதுக்கவிதையை எந்த இதழ்லயும்‌ நீங்க பார்க்கமுடியாது. ஆக, அடிப்படையிலேயே இந்தக்‌ கேள்வியிலிருந்து நான்‌ மாறுபடறேன்‌. 2 இயக்கங்களுமே அதுவரைக்கும்‌ பண்டிதர்கள்‌ கையிலே இருந்த ஒரு கவிதை மரபை யாப்பு என்ற ஒன்றை உடைத்து கவியரங்கக்‌ கவிதைகள்‌ மக்களுடைய மொழியிலே வந்த கவிதைகள்‌, புதுக்கவிதை என்று சொல்லப்படுகிற கவிதைகளை முன்னெடுத்துச்‌ செல்லுகின்றன. அதை நான்‌ தெளிவா பதிவு பண்ணறேன்‌. அதுக்கு ஏராளமான சான்றுகள்‌ இருக்கு. இதுக்கு மிகப்பெரிய உதாரணம்‌ நான்‌ சொன்ன இந்த இதழ்களை நீங்க பார்த்துக்கலாம்‌. அப்‌படிங்கறப்போ எங்களுடைய கவிதைகள்‌ இதை நிராகரிக்கிறது என்கிற கேள்வியே இதில வரல. என்னுடைய கவிதை அதுக்கு அடுத்த கட்டத்துக்கு வந்திருக்கிறதுன்னு. வேண்டுமானா நான்‌ சொல்லலாம்‌. 'நவீனகவிதை என்று

சொல்லப்படுகிற. கட்டத்துக்கு வந்திருக்கிறதுன்னு சொல்‌லலாம்‌. அதிலேகூட அந்த முடிவுக்கு நான்‌ எந்த கட்டத்‌திலே இருக்கிறேன்‌ என்கிற முடிவை நான்‌ வாசகர்களுக்கு தான்‌ விடணும்‌. நான்‌ அதைச்சொல்லல. ஏன்னா கவிதை என்கின்ற ஒன்றே, பேராசிரியர்‌ பஞ்சாங்கம்‌ ஒரு இடத்‌துல ரொம்ப அழகா சொல்லியிருப்பாரு. கவிதை எழுதுவதாக பாவனைதான்‌ செய்துகொள்ள முடியும்‌. நீங்க எழுதுவது கவிதையா, கவிதை இல்லையா, எது நல்ல கவிதை எது நல்ல கவிதை இல்லை என்கிறதை யார்‌ உங்களுக்கு தீர்மானிக்க முடியும்‌. ஏ. சி. ப்ராட்லின்னு (A.C.Bradley) ஷேக்ஸ்பியருடைய மிகப்பெரிய விமர்சகர்‌ அவர்‌. அவர்‌ கேம்பிரிட்ஜ்ல சேர்‌ஃபார்‌ பொயமட்ரில (Chair for Poetry) தொகுப்பான சொற்பொழிவுகள்‌ கட்டுரைகளா நிறைய குடுக்கறாரு. நூறு ஆண்டுகளுக்கு முன்னே குடுக்கறாரு. கவிதையைப்‌ பத்தி சொல்றப்ப ஒருமுறை சொல்றாரு. It is a spirit. It comes we know not whence. It will not speak at our bidding... nor answer in our language. Its not our Servant. It is our Master. ஆகையினாலே எது கவிதைன்னு கவிதை பற்றியே ஒரு முறையான, தெளிவான, இன்னும்‌ நான்‌ எழுதறது கவிதையா என்கிற ஒரு சிறு பதற்றத்துடனேயே இருக்கிற எனக்கு, நான்‌. எந்த தளத்திலே இருக்கிறேங்கிறதை வாசகர்களோ அல்லது விமர்சகர்களோ சொன்னால்தான்‌ அது சரியாக இருக்க முடியும்‌. இந்தக்‌ கேள்விக்கான பதில்‌ புதுக்கவிதை இயக்கத்தை அவை இரண்டும்‌ முன்னிறுத்தின, ஆகையினாலே நான்‌ அதனுடைய அடுத்த ஒரு படி நிலையா என்னைப்‌ பார்க்கிறேன்னு சொல்லலாம்‌. அடுத்த ஒரு சின்ன முன்னகர்‌விலே என்னைப்‌ பார்க்கிறேன்‌. கண்டிப்பாக மொழி மாறி இருக்கிறது. அதில்‌ எந்தவிதமான சந்தேகமும்‌ இல்லை. கவிதை அகநிலை சார்ந்த விஷயமும்கூடங்கறதையும்‌ தெளிவா நாங்க நம்பறதனாலேயும்‌, இன்னொரு பரிமாண வளர்ச்சியாத்தான்‌ இதைப்‌ பார்க்கணும்‌.

பாடுபொருளிலும்‌ திராவிட இயக்கத்தின்‌ உள்ளடக்கமான ஆன்மாவாக வெளிப்படும்‌ உணர்வுகளின்‌ எழுச்‌சியை நிராகரித்து, சமூக உணர்வு என்ற முறையில்‌ பிரகடனங்களாய்‌ அமைந்தன. இன்று நீங்கள்‌ அதையும்‌ நிராகரிக்கிறீர்கள்‌ அல்லவா?

இப்படி ஒரு பரவலான குற்றச்சாட்டு உண்டு. பிரசார இலக்கியம்‌ என்று. மிகச்‌ சிறந்த கவிஞராக நான்‌ மதிக்கக்‌ கூடிய இன்குலாப்‌ ஐயா அவர்களுடைய கவிதையில சொல்றாரு:

“பெளர்ணமி இரவில்‌ படகை ஓட்டிச்‌ செல்லுகின்ற என்‌

படகுக்காரனே! பார்த்து கவனமாக படகை ஓட்டு

வழியிலே இருக்கலாம்‌ வாத்துக்கள்‌ அடைகாத்து விட்டுச்‌

சென்றிருக்கின்ற முட்டைகள்‌”

என்று. எப்பேற்பட்ட மென்மையான அக உணர்வுக்‌ கவிதை இது.

ஆக, கவிஞனுடைய கவிதையை எது தீர்மானிக்கிறது. அவனுடைய அந்தச்‌ சூழலும்‌ அவன்‌ அந்த நேரம்‌. புறநிலைக்கான அவனுடைய எதிர்வினைப்பாடும்‌. சில சமயங்களிலே முழுவதுமான அகநிலையை வெளிப்படுத்துகிற கவிதையாக அமையலாம்‌. சில சமயங்களிலே புற உலகம்‌ உங்கள்‌ மீது சுமத்துகின்ற அந்த வினைகளுக்கான எதிர்வினைகளாக அமையலாம்‌. புற உலகத்‌துக்கு எதிர்வினையை ஆக்காதவன்‌ மனிதனே கிடையாது. நீங்க அப்படி உங்களுடைய புறஉலகிலிருந்து தப்‌பித்துக்கொள்ள முடியாது. அந்த மொழியை ஏன்‌ பிரசார மொழி என்று சிலர்‌ சொல்லுகிறார்கள்‌ என்றால்‌, அது ஒரு உரத்த தொனியில்‌ இருந்தது என்பதால்‌ இருக்கலாம்‌. ஆனா, அது அந்தக்‌ காலகட்டத்துக்கு மிக அவசியமாக இருந்தது. காலங்காலமாக இந்த இருநிலைகளில்‌, இரு எதிர்நிலைகள்‌ இருக்கிறதில்லீங்களா பாட்டாளி வர்க்க, முதலாளி வர்க்க, மேல்‌ சாதி, அடிமட்டத்து சாதி, படித்த, படிக்காத, பிராமணர்‌, தலித்‌ இப்படியாகப்பட்ட அத்தகைய எதிர் நிலைகளிலும்‌ இருக்கிற அந்த ஜனங்களை

விழிப்பு நிலைக்கு தட்டி எழுப்புவதற்கு ஒரு உரத்த மொழி தேவைப்பட்டது. ‌ அதை அவங்க செஞ்சாங்க. அதை நீங்க வெறும்‌ பிரசார இலக்கியம்‌ என்று ஒதுக்கிவிடக்கூடாது.

அதேசமயம்‌ அகநிலை சார்ந்த ஒரு உணர்வு வெளிப்‌பாடும்‌ முக்கியம்தான்‌. அவர்களை எந்த அளவுக்கு நாங்‌கள்‌ மதிக்கின்றோமோ அதே அளவுக்கு எனக்கு ஆத்மாநாமும்‌ முக்கியம்‌. ப்ரமிளும்‌ முக்கியம்‌. எவற்றின்‌ நிழல்கள்‌ நாம்‌ என்று கேட்ட ப்ரமிளும்‌, ஒரு தரையில்‌ தெறித்து விழுந்த ஒருகுண்டூசியைப்‌ போல நான்‌ என்னுடைய ஆன்மாவை இங்கே தேடிக்கொண்டிருக்கிறேன்‌. என்று சொன்ன, ஒரு ரோஜா பதியன்களுக்காகக்‌ கவலைப்பட்ட ஆத்மாநாமும்‌... எனக்கு முக்கியமானவங்க தான்‌. ஆனா எந்தச்‌ சூழ்நிலையில இப்படிப்பட்ட இலக்‌கியங்கள்‌ அப்படிப்பட்ட தொனியைத்‌ தேர்ந்தெடுத்தன, ஒரு உரத்த குரலில்‌ பேசினங்கறத நாம பார்க்கணும்‌. அந்தத்‌ தேவை அந்தச்‌ சமயத்தில அவசியமாக இருந்தது. அதில அவங்க பேசவேண்டிய கட்டாயம்‌ இருந்தது. ஆகையினாலே அவர்கள்‌ பேசினார்கள்‌. அவர்களிடத்‌திலே அழகுணர்ச்சி இல்லையா? அழகுணர்ச்சி இருக்கிற கவிதைகள எழுதியிருக்கிறாங்க. அகவயமான கவிதைகளை எழுதியிருக்கிறாங்க. மிக முக்கியமா அவங்களுடைய பங்களிப்பா நான்‌ பார்க்கறது தமிழர்களுடைய வாழ்க்கையைப்‌ பற்றி எழுதினார்கள்‌. நிலத்தையும்‌, திணைக்கோட்பாடு சார்ந்த வாழ்க்கையையும்‌ பற்றி அதிமுக்கியமான பதிவுகளை திராவிட இயக்க கவிஞர்‌கள்‌, படைப்பாளிகள்தான்‌ பண்ணியிருக்கிறாங்க, சங்ககாலத்தினுடைய தொடர்ச்சியா.

ஆக நீங்கள்‌ முற்றிலுமாக அதை அப்படி நிராகரித்துவிட முடியாது. ஆனாலும்‌ நான்‌ சொல்கின்றேன்‌ நவீன இலக்‌கிய முன்னோடிகள்‌ மீது எனக்கான ஒரு மதிப்புமிக்க தடம்‌ உண்டு. நான்‌ இங்கே குறிப்பிட்ட அவர்களை எனக்‌கான ஆதர்சமாக நான்‌ இப்போ வரைக்கும்‌ பார்க்கிறேன்‌.

அதில்‌ எந்த மாற்றுக்கருத்தும்‌ இல்லை. ஏன்னா, It has to grow. ஒவ்வொரு சான்றையும்‌ ஒவ்வொரு வடிவத்தையும்‌ நீங்க பரீட்சித்துப்‌ பார்த்துக்கொண்டே இருக்கணும்‌. நவீனத்துவம்‌, பின்நவீனத்துவம்‌, அதற்கடுத்து இன்‌னொன்று வரும்‌. ஒரு படைப்பு என்பது தேக்கநிலை இல்‌லாமல்‌ அடுத்தநிலைக்குப்‌ போய்க்கொண்டு இருக்கணும்‌. ஆக எவ்வளவுக்கெவ்வளவு அந்தக்‌ காலகட்டம்‌ முக்கியமோ அவ்வளவுக்கவ்வளவு முக்கியமானது நவீன கால கட்டம்‌: நவீன கவிதையும்‌. ஆக, இந்தக்‌ கேள்வியிலே சமூகஉணர்வு என்கிற அளவில்‌ பிரகடனங்களாக அமைந்தன என்பதை நான்‌ முற்றிலும்‌ மறுக்கிறேன்‌. அந்தக்‌ காலகட்டத்தில்‌ அது மிக அவசியமாக இருந்தது. அதையும்‌ தாண்டி அடுத்த பரிணாமமாக நவீன இலக்‌கியம்‌ என்ற ஒன்று இன்றைக்கு இருக்கிறது. அந்தப்‌ பரிணாம வளர்ச்சியில இப்ப நீங்க என்னையும்‌ மற்ற கவிஞர்களையும்‌ பார்க்கலாம்‌. இன்றைக்கு இப்போ சமூக உணர்வுங்கறது தனியா உட்கார்ந்து நீங்க சமூக உணர்வைக்குறித்த ஒரு கவிதை எழுதணும்பா அப்படின்னு திட்டம்போட்டுட்டு எழுத முடியாது. அப்‌படின்னா அது பிரகடனமா வரும்‌. அவர்கள்‌ அதைச்‌ செய்யவில்லை. உணர்ந்து எழுதினார்கள்‌.

வனப்பேச்சியில்‌ சில நடந்த நிகழ்வுகள்‌ குறித்து, ஆவணங்‌களைப்‌ போல பதிவு செய்திருப்பீங்க...

 ஆமாம்‌. இப்போ கும்பகோணம்‌ தீ விபத்து, தஸ்லிமா நஸ் ரீன் அடிபட்ட காயம்‌, செஞ்சோலையில அந்த இலங்கை இராணுவத்தினருடைய தாக்குதலுக்குப்‌ பலியானது, அல்ஜனாபி ஈராக்கில்‌ அமெரிக்கப்‌ படைகளுக்கு இது எல்லாமே உங்களுக்காக நீங்கள்‌ தாக்குதலுக்‌குள்ளாகி எழுதப்பட்ட கவிதைகள்தான்‌. இன்றைக்கு இந்தப்‌ பிரச்சினை குறித்து எழுதிவிட்டுதான்‌ தூங்‌கணும்னு கிடையாது. அது எப்படி இருந்தாலும்‌ அது செய்யப்படுவதுதான்‌. அந்த சத்தியத்தை, அது என்ன, எப்படி தயாரிக்கப்பட்டதா தானாகவே உருவாகி வந்ததா அப்படிங்கிற சத்தியத்தை கண்டிப்பா வாசகர்கள்‌ தெரிந்துகொள்வார்கள்‌. அதைத்தான்‌ இன்னிக்கும்‌ நாம வைக்கமுடியும்‌.

எங்கே உரைநடை முடிந்து கவிதை கவிதையாகிறது? யாப்பு மீறிய புதுக்கவிதையில்‌ இந்தக்‌ கேள்வி மிகுந்த முக்கியத்துவம்‌ பெறுகிறது.

குறிப்பா பார்த்தீங்கன்னா கலாப்ரியா ஒரு இடத்தில சொல்லியிருப்பாரு. ஒரு கவிதையை எங்க நச்சுன்னு நிறுத்தணும்னு ஒரு கவிஞனுக்குத்‌ தெரியணும்‌. தேரை எங்க நிறுத்தணும்னு தெரியற மாதிரி. அதுதான்‌ ஒரு கவிதையின்‌ வெற்றியைத்‌ தீர்மானிக்கும்‌. அதுதான்‌ இதுக்‌குரிய பதில்‌. உரைநடை It gives a lot of scope. Its a vast arena, a broad canvass. நீங்க முழுவதுமாக விவரித்து ஒரு கருத்தை பக்கங்களுக்கு அதிகமா எழுதிக்கொண்டு போகலாம்‌. சிறுகதைக்கான இலக்கணமும்‌ இருக்கிறது. மிகக்குறைவான பக்கங்கள்ல சொல்றது. அதே மாதிரி நாவல்‌ பல பக்கங்களுக்குப்‌ போகலாம்‌.

கவிதையைப்‌ பொருத்தவரைக்கும்‌ சொற்சிக்கனம்‌, சொல்லவந்ததை எவ்வளவு நேர்த்தியா சிக்கனத்தோட மிகக்‌ குறைவான ஒரு மொழிக்கட்டுல. அதைச்‌ சொல்ல முடியுமோ, கூடவே ஒரு சந்த நயமும்‌ இருந்தால்‌ அழகியலும்‌ இருந்தால்‌, அது கவிதையாகுங்கிறது என்னுடைய அறிவைப்‌ பொருத்தவரைக்கும்‌. ஒரு பிரதானமான விஷயமா பார்க்கிறேன்‌. இதுக்கு ஒரு சின்ன உதாரணம்‌ சொல்லலாம்‌. மெஸ்ப்பா என்கிற கவிதையில. பைரன்‌ சொல்வாரு, அது ஆங்கிலம்தான்‌. நல்ல கவிதைக்கும்‌ கெட்ட கவிதைக்கும்‌ நீங்க எப்படி வித்தியாசம்‌ பார்க்கறீங்க என்பதை சொல்வாரு: Bring forth the horse. The horse was brought. In truth he was a noble steed. அது கவிதை. இப்போ இதையே நீங்க திருப்பிப்போடறீங்‌கன்னு வெச்சுக்குவோம்‌. இதையே Bring forth the steed, The steed was brought. In truth he was a noble horse. இது கருத்துல ஒன்றுதான்‌. ஆனா, முன்னது கவிதை, பின்னது. உரைநடை அதுதான்‌ அதுல வித்தியாசம்‌. ஒரே ஒரு வார்த்தை ஒரு படிமம்‌ அது ஒரு கவிதையாயிடலாம்.

உறைந்த கண்ணீர்த்துளி தாஜ்மஹால்‌, கண்ணில்‌ சர்க்கரை

விழுந்தாற்‌ போல்‌,

என்று சொல்லி நீங்க ஒருபடிமத்தில கொண்டு வந்துர லாம்‌. இல்லை நீங்க. இந்த ஜென்‌ கவிஞர்‌ சொல்றமாதிரி

யாராவது நீர்‌ கொடுங்களேன்‌.

என்னுடைய கிணற்றைப்‌ பிடித்துக்கொண்டது அழகியு பூங்கொடி.

அப்படின்னு பாஷா சொல்வது மாதிரி சொல்லலாம்‌. இந்த ஒரு சின்ன படிமம்‌ ஒரு கவிதை சொல்றமாதிரி உரைநடையை ஒரு கட்டுக்குள்‌ கொண்டுவர முடியாது. இரண்டுக்குமான வித்தியாசம்‌ அதனுடைய ஃபார்ம்ல

தான்‌ இருக்கு. உருவம்‌ என்று சொல்லப்படுகிற அதுல தான்‌ இருக்கு. வசனகவிதை என்று சொல்லப்படுகிறது உரைநடைக்கும்‌ கவிதைக்குமான இடைப்பட்ட ஒரு கவிதை முயற்சியா பார்க்கலாம்‌.

சந்தத்தைப்‌ பற்றி சொன்னீங்க. பாடல்களும்‌ நீங்க புனைவீங்களா?

இல்லை பாடல்‌ புனைவதில்லை. ஆனா, என்னைப்‌ பொருத்தவரைக்கும்‌ உங்களை அறியாமல்‌ வருகின்ற அந்தச்‌ சந்தத்தின்மீது எனக்கு ஒரு ஈர்ப்பு உண்டு. சந்தத்தை கவனம்‌ வைத்துக்கொண்டு எழுதப்பட்டால்‌ அது முயற்சி எடுத்து செய்கின்ற ஒன்றாக இருக்கும். உங்களை அறியாமல் ஒரு ம்யூசிகல் க்வாலிட்டி வந்து விழும். ஷேக்ஸ்பியரின் சோனட்டில் இயாம்பிக் பெண்டாமீட்டர்னு சொல்வாங்க. ஸ்பென்சருடைய கப்லெட் சொல்வாங்க ஹீராயிக் கப்லெட்ஸ் என்று. அப்படி சிலதில் உங்களை அறியாமலேயே வந்து சேர்ந்து இசைக்கின்ற அந்த ஒலிநயம் என்பது எப்போதுமே ஒரு இன்பத்திற்கு உட்படுத்துகிற ஒரு விஷயம்தான். ஆனா, அதை வலிந்து செய்வதாய் இருக்கக்கூடாது. தானா நிகழணும். அது ஒரு கவிதைக்குக் கண்டிப்பாகத் தேவைங்கிற விஷயமில்லை. அது இருந்தால் இன்னும் அழகாக இருக்கும். அவ்வளவு தான்.

உங்கள்‌ கவிதைகளைப் பார்க்கும்போது எனக்கு உடனடியாக பழமலய், கலாப்ரியா, விக்கிரமாதித்தன் ஆகியோரின் கவிதைகள் நினைவுக்கு வருகின்றன. கலாப்ரியாவின் கவிதைகள் உள்ளிருந்து உள்ளே நோக்கும் கவிஞனின் பார்வைகள். பழமலய்யின் கவிதைகள் நிகழ்வுச் சித்திரங்கள். உங்கள் கவிதைகள் வெளியிலிருந்து உள்ளே நோக்கும் கவிப்பார்வைகள். இழந்துபோன வாழ்க்கைமுறையைப் பரிவோடு நோக்குகின்றன என்றாலும், கிராமிய உலகிலிருந்து அன்னியமாய்‌ உணர்கிறீர்கள்‌ இல்லையா?

முதல்ல சொன்னதெல்லாம்‌ எனக்கு ரொம்ப சந்‌தோஷமா இருக்கு. ஏன்னா, இந்தப்‌ பெயர்களெல்லாம் நான்‌ இன்று வரைக்கும்‌ அண்ணாந்து பார்த்து ஆன்னு வாய்‌ பிளந்து என்னுடைய முன்னோடிகளா நான்‌ ரசிக்‌கிற பெயர்கள்‌. இவர்களுடைய பங்களிப்பில்‌ ஒரு கடைசி கோடியில எனது பங்களிப்பு இருந்தால்கூடதான்‌. ரொம்ப சந்தோஷப்படுவேன்‌. இவங்களையெல்லாம்‌ பத்தி கேட்‌டப்போ எனக்கு ரசூல்‌ கம்ஸத்துடைய ஒரு அழகான கவிதை நினைவுக்கு வருது. ரொம்ப அழகான கவிதை அதை உங்களோட பகிர்ந்துகொள்ளலாம்னு பார்க்‌கிறேன்‌.

கண்ணயர்ந்தபோது ஒரு காட்சி

இன்பம்‌ தரும்‌ ஒரு கனா

நான்‌ எழுதிய கவிதை என்‌ தந்தையை ஓரு.

புதைகுழியிலிருந்து உயிர்ப்பித்தது.

கண்ணில்‌ ஒளி நிறைய அவர்‌ என்‌ கவிதையைக்‌ கேட்டார்‌.

அப்புறம்‌ தன்‌ கவிதையைப்‌ பாடினார்‌.

ஆழக்குழியிலிருந்து மகம்மதின்‌ ஆவி உயிர்த்தெழுந்தது.

மகம்மது பழங்காலப்‌ பாடலைப்‌ பாடத்தொடங்கினார்.

விடியும்வரை அவர்‌ பாடலைக்‌ கேட்க பழங்கவிஞர்கள்

திரண்டனர்.

 மந்தமான மண்ணுக்குள்‌ நான்‌ அழுந்தும்போது

என்னைத்தொடர்ந்து வரும்‌ இளங்‌ கவிஞனே -

 உன்‌ கவிதையால்‌ என்னை எழுப்பு.

நான்‌ நிம்மதியாய்‌ படுத்திருப்பேன்‌.

இது எதைச்‌ சொல்லுதுன்னு நான்‌ பார்க்கிறேன்னா, கண்ணியாக, காலக்கண்ணியிலே, எப்படி எனக்கு முந்‌தைய கவிஞர்கள்‌, நான்‌, எனக்கு பிந்தைய அப்படிங்கற ஒரு கவிமரபை மிக அழகாக அந்தப்‌ பழமையும்‌ ஒரு புதுமையும்‌ தொடர்புபடுத்தி வருகிற ஒரு நிகழ்வான உணர்வை இந்தக்‌ கவிதை எனக்கு ஏற்படுத்தியது.

நான்‌ பிறந்தது வளர்ந்தது, என்னுடைய அனுபவங்களுக்கெல்லாம்‌ செழுமையாக இருந்தது, என்னுடைய விழுமியங்களை நான்‌ கற்றுக்கொண்டது, எல்லாமே கிராமம்தான்‌.

விருதுநகர்‌ மாவட்டத்தில்‌ இருக்கிற மல்லாங்கிணறு கிராமம்‌. ஒருபொழுதும்கூட அந்த கிராமிய வாழ்க்கையிலிருந்து நான்‌ அந்நியமாக உணர்ந்ததே கிடையாது. என்‌னுடைய இப்போதைய அந்தச்‌ சிக்கலே நகரவாழ்க்கையிலே நான்‌ என்னை மிகமிக அந்நியமாக உணர்கிறேன்‌ என்பதுதான்‌. இழந்த வாழ்க்கையை பரிவோடு நோக்குகின்றன என்‌ கவிதைகள்னு சொல்றப்போ, அந்த பரிவுங்‌கற வார்த்தையும்‌ கொஞ்சம்‌ சரியில்லாத வார்த்தை. ஏன்னா நான்‌ வேற ஒருத்தியா இருந்தாதான்‌ எம்பதைஸ்‌, யூ டோண்ட்‌ பிலாங்‌ டூ தெம்‌ பட்‌ யூ எம்பதைஸ்‌ வித்‌தெம்னு. ஆனா ஐ பிலாங்‌ டு தெம்‌. நான்‌ அவங்கள்ல ஒருத்தி. ஆகையினாலே நான்‌ பரிவோட பார்க்கல. என்னுடைய கையறுநிலையைத்தான்‌. பதிவு பண்ணறேன். கிராமத்திலிருந்து பிய்த்து எடுக்கப்பட்டு நகரத்தில வந்து பதியனிடப்பட்ட ஒரு ஊமத்தஞ்செடி, இல்‌லைன்னா ஒரு பெரண்டைச்‌ செடி, இல்லைன்னா ஒரு செம்பருத்திப்பூ இப்படி ஏதாவது ஒன்றாக என்னை வெச்சுக்கலாம்‌. ஒரு பெண்ணினுடைய மனோநிலைன்னு வெச்சுக்கலாம்‌. எதற்காக இந்த 2 முரண்நிலைகள்னு பார்த்தால்‌, இந்த நகரம்‌ எனக்கு அந்த கிராமம்‌ தந்ததற்கு ஈடாக இன்று வரை எதையுமே தரல. ஆகையினால. தான்‌ நான்‌ இதனோட பொருந்திப்போக முடியாம என்‌னுடைய வாழ்வுநிலை இருக்கிறது. அதைப்‌ பதிய வைக்‌கிற முகமாகத்தான்‌ என்னுடைய கவிதைகள்‌ இருக்கிறதாப்‌ பார்க்கறேன்‌.

உங்களுடைய பல கவிதைகளில்‌ நிறைய குணச்சித்திரங்களை சித்தரித்திருக்கிறீர்கள்‌. அவற்றில்‌ பல சிறுகதைகளாய்‌ ஆகியிருக்கக்‌ கூடியவை. நினைவுகூரலைக்‌ கவிதையாக்கும்‌ போது, ஏதோ ஒன்று சொல்லப்படாமல்‌ விடப்பட்டதாய்த்‌ தோன்றுகிறதே.

சிலர்‌ பரவலா நினைவுகூர்கிற, நோஸ்டால்ஜிக்‌ கவிதையாக இருக்கிறது உங்களோடதுன்னு சொல்றாங்க. வெறும் mere Nostalgic feelings can not be poetry... அது மாத்திரமே கவிதையாகறதில்லை. அது மட்டுமே கவிதையாக முடியாதுன்னு வெச்சிருக்கிறாங்க. ஆனா இழந்து போனதை பேசாத மனம்‌, எழுதாத மனம்‌ எதுவுமே உங்களுக்கு விதிவிலக்கு கிடையாது. நான்‌ மறுபடியும்‌ ரசூல்‌ கம்ஸத்துக்குதான்‌ போறேன்‌. அவர்‌ சொல்றார்‌:

எங்கள்‌ மலைவாழ்‌ மக்கள்‌

தம்‌ சிறிய நிலப்பகுதிகளைக்‌ காக்க எல்லைக்கோடுகளை வரைந்தனர்‌.

புயல்‌ வந்தது

அது கற்சுவர்களைப்‌ பொருட்படுத்தவில்லை.

எல்லாவற்றையுமே அது எடுத்தெறிந்தது

எல்லைகளைக்‌ கொண்டுள்ள எங்கள்‌ உலகத்தில்‌:

கல்மழை தாக்கியபோது

யாருடையது அவ்விளைநிலம்‌:

எல்லைகள்‌ எங்கே

இவை அப்படி கேட்கவில்லை.

எங்களுடைய பறிக்கப்பட்ட விளைநிலத்தையும்‌, நாங்கள்‌ எல்லைக்கோடு போட்டு, அந்த எல்லைக்கோட்‌டையும்‌ பறித்துப்போகிற ஒரு புயல்‌ என்கிற கவிதை, உங்‌களுக்கு ஆதிக்க சக்தி, பாதிக்கப்படற மக்கள்‌, பெருநகரம்‌, சிறுகிராமம்‌ இப்படிப்பட்ட எதிர்நிலைகளைப்‌ பேசுகிற ஒன்றாக இதை வைத்துக்கொள்ளலாம்‌. இழந்த ஒன்று; என்‌ நிலத்தை இழந்திருக்கிறேன்‌; தாவரத்தை இழந்‌திருக்கிறேன்‌; என்னுடைய பறவைகளை இழந்திருக்கிறேன்‌; என்னுடைய நிலத்திற்கான மலர்களை நான்‌ இழந்திருக்கிறேன்‌; இத்தனையும்‌ விட்டுட்டு கான்கிரீட்‌ காடான, நம்பகத்தன்மையற்ற, ஒரு பூடகமான ஒரு உலகத்தில வளர்ச்சியின்‌ பெயரால்‌ மனித சாராம்சங்கள்‌ அனைத்தையும்‌ நுகர்வு கலாசாரத்திற்கும்‌, தாராளமயமாக்கலுக்கும்‌, உலக ஒருமைப்பண்பாட்டுக்கும்‌ மோனோ கல்ச்சர்‌ என்று சொல்லப்படுகின்ற அந்த அனைவரும்‌ ஒரே ஒரு முகத்தன்மையோடு இருக்கின்ற அந்த ஒரு பண்பாட்டுக்கும்‌ காவு கொடுத்துக்கொண்டு. இருக்கிற இந்த நகரத்துக்கு நான்‌ வரும்போது அது, எப்படி நான்‌ இழந்ததைப்‌ பற்றி நான்‌ பேசாமல்‌ இருக்க முடியும்‌. அப்போ அதில கண்டிப்பா ஒரு கவித்துவம்‌ இருக்குன்னுதான்‌ நான்‌ பார்க்கறேன்‌.

நீங்க. சொன்னமாதிரி என்னுடைய பல கவிதைகள்‌ நான்‌ இழந்த மனிதர்களைப்‌ பற்றி, வாழ்க்கைச்‌ சித்திரத்‌தைப்‌ பேசுகின்ற, விரித்து எழுதினால்‌ உரைநடையாக மலரக்கூடிய சாத்தியக்கூறுகள்‌ இருக்கின்ற கவிதைகள்‌தான்‌. ஏன்‌ அதை கவிதைமொழியில பதிவு செய்தேன்னு பார்க்கிறப்போ, அதில இருக்கிற ஒரு சந்த நயத்துக்காகன்னுதான்‌ நான்‌ நினைக்கிறேன்‌. அது உரைநடையில்‌ வராது என்கிற என்னுடைய, முன்பதிவினால்‌ நான்‌. அதைக்‌ கதைப்பாடல்களாக கொடுத்திருக்கிறேன்‌. கதைப்பாடல்‌களும்‌ இலக்கியத்தில்‌ ஒருவகைதான்‌. ஆகையினால்தான்‌ நான்‌ இதைத்‌ தேர்ந்தெடுக்கிறேன்‌. வோர்ட்ஸ்வொர்த்‌ தன்னுடையகன்ட்ரி சைட்ஐ. 'இங்கிலாந்தினுடைய கிராமப்‌புறங்களை வியந்து வியந்து பேசி, மலர்களையெல்லாம்‌ வியந்து விதந்து: பாடும்போது நீங்கள்‌ அவனை உலக மகாகவி என்று கூறுவீர்கள்‌. கால்ரிட்ஜ்‌ தன்னுடைய இழந்த உலகத்தை குப்ளாகான்‌ என்று வைத்து பாடும்போது அவனை உலகமகாகவி. என்கிறீர்கள்‌. ஆனால்‌, அதை ஒரு கிராமத்து தமிழச்சி பாடினால்‌, எழுதினால்‌ நீங்கள்‌ அதை

பிற்போக்கு என்றும்‌, கரிசல்காட்டு இலக்கியம்‌ என்றும்‌ சொல்கிறீர்கள்‌. இதற்குரிய நியாயத்தை வாசகர்கள்தான்‌ சொல்லணும்‌.

இழப்புகள்‌ உங்களை மிகவும்‌ பாதிக்கின்றன. அருகில்‌ இருக்‌கும்போது உணரப்படாதவை இழப்பிற்குப்பின்பு தீவிரமாய்‌ உணரப்படுவசைச்‌ சுட்டும்‌ கவிதைகள்‌ கூர்மையான பதிவாகியுள்ளன. Nostalgia உணர்வு கவிதைகளை மிகைஉணர்ச்சி மயமாய்ச்‌ செய்துவிடும்‌ அபாயத்தை உணர்கிறீர்களா?

அதாவது இழப்புகளிலேயே மிகமிக ஈடுசெய்யமுடியாத, மிக துயரப்படுத்துகின்ற, ஆற்ற முடியாத, இட்டு நிரப்பமுடியாத இழப்பு சக மனிதர்களை இழப்பதுதான்‌. அது மிக நெருங்கிய உறவினர்களாக இருந்தால்‌ அது பல விதத்தில உங்களைக்‌ கடுமையாக பாதிக்கும்‌. பலவிதத்‌தில எனது. தந்தையினுடைய இழப்பு இன்றைக்கு வரைக்‌கும்‌, என்னுடைய இரண்டு குழந்தைகளும்‌, கணவரும்‌. கண்ணயர்ந்து தூங்குகின்ற அந்த நடுநிசியிலகூட என்னுடையதந்தையை நினைக்கிறப்போ ரெண்டு சொட்டு கண்‌ணீர்‌ இப்பவும்‌ வரும்‌. அப்படிப்பட்ட ஒரு இழப்புதான்‌ அது. அந்த இழப்பை மீறி மிக நெருங்கிய இரத்த வகையான உறவுகளை நீங்கள்‌ இழக்கின்ற வலி ஒருபுறம்‌ என்‌றால்‌, ௪க மனிதர்கள்‌ அது யாராக இருக்கட்டும்‌ என்னுடைய கரிசல்காட்டுல என்னுடைய இளம்‌. பருவத்தைச்‌ செதுக்கிய குழந்தைவேல்‌ ஆசாரியா இருக்கட்டும்‌, இல்லையென்றால்‌ எங்கேயோ ஒரு அநுராதபுரம்‌ விமானநிலையத்தில்‌ நிர்வாணமாக்கப்பட்ட போராளியின்‌ மரணம்‌, அந்த உடலாகட்டும்‌, அல்லது ஈராக்கில்‌ வன்புணர்வு செஞ்சு கொல்லப்பட்ட அந்தப்பெண்ணின்‌ மரணமாகட்டும்‌, சக மனிதர்களை இழக்கின்ற அந்த துக்கம்‌ மிக காத்திரமான, உக்கிரமான விஷயம்னு நான்‌. நினைக்கிறேன்‌. நிலத்தையும்‌, மொழியையும்‌ உங்களுக்கு உண்டான அந்த சக மனிதர்களையும்‌ இழப்பதுதான்‌ மிகப்பெரிய துயரம்‌. ஒரே வார்த்தையில்‌ மிகை உணர்ச்சி கொண்ட கவிதைகள்‌. என்றுநீங்கள்‌ என்னுடைய கவிதைகளை நிராகரித்துவிட முடியாது. நான்‌ ஒத்துக்கொள்‌கிறேன்‌. அதாவது நீங்கள்‌ இந்த சென்டிமென்டலைஸிங்‌ அப்படிங்கிற ஒரு இடத்தைத்‌ தொடாம அதுக்கு கொஞ்சம்‌ முன்னதாக உங்களுடைய கருத்துகளை நீங்கள்‌ நிறுத்தும்போது கவிதையில்‌ ஒரு புதிர்த்தன்மையும்‌, நவீன கூறும்‌ இருப்பதை நான்‌ ஒத்துக்கொள்கிறேன்‌. மறுக்கவில்லை. என்னுடைய கவிதைகள்‌ are not sentimental poems - maybe nostalgic poems. ரெண்டுக்கும்‌ சின்ன வேறுபாடு இருக்கு. இழப்புகளைப்‌ பற்றி பேசுகின்ற கவிதைகள்‌, ஆனால்‌ அவை அதீதமாகிவிட விடவில்லை என்பதுதான்‌ என்னுடைய அபிப்ராயம்‌, அப்படியே சற்று அதீதமாக இருந்தாலுமே நீங்கள்‌ பார்க்கலாம்‌ என்னுடைய முதல்‌ தொகுப்புக்கும்‌, இரண்டாம்‌ தொகுப்புக்குமான அந்த பயணம்‌ என்பது, என்னுடைய மொழி நடையை முற்றிலுமாக அதில்‌ செதுக்கிக்‌ கொண்டிருக்கிறேன்‌ என்றுதான்‌ நினைக்கிறேன்‌. அதீதமான மிகை உணர்ச்சி கவிதைகளாக ஆகிவிடுமோ என்கிற பிரக்ஞையுடன்தான்‌ நான்‌ என்னுடையமுதல்‌ தொகுதியை எழுதல, எந்தவிதமான ஒரு பிரக்ஞையுடனும்‌ தயாரிப்புகளுடனும்‌ அது வரல, ஆனா அதற்கப்புறம்‌. என்னுடைய ஒரு வாசிப்புதளம்‌ விரிவடைந்திருக்கலாம்‌. தவீன கவிதை குறித்ததான ஒரு யுரிதல்‌ விரிவடைத்திருக்கலாம்‌, இன்னும்‌ கூடுதலான சொற்களிலே ஒரு கவனம்‌, அந்த செய்நேர்த்திங்கிற ஒன்று என்னையறியாமல்‌ உள்ளே வந்திருக்கலாம்‌. ஆகையினாலே இந்தப்‌ பயணம்‌

இரண்டாவது தொகுதியில்‌ பார்த்தீங்கன்னா. சிக்கனமாக, இறுக்கமாக, இன்னும்‌ கொஞ்சம்‌ அடர்த்தியான யடிமங்‌களோட அந்தக்‌ கவிதை மொழிநடை மாறி இருக்கலாம்‌. ஆனா இதில்‌ மிக முக்கியமான விஷயமாக தான்‌ பதிவு செய்யறது என்னன்னா, அடுத்த தொகுப்பு என்ன மாதிரி வரும்னு எனக்குத்‌ தெரியாது. எந்தவிதமான திட்டமிடல்‌களுடனோ வரையறைகளுடனோ கவிதைக்குள்ளே போகவே முடியாது. உங்களுடைய ௧௫௬ அதனுடைய மொழிநடையை அதுவாகவே தீ, 'ர்மானித்துக்கொள்ளும்‌. அதை யாராலும்‌ நிர்ணயிக்க முடியாது. திர்ணயித்தால்‌ அது கவிதை இல்லை. மனம்‌ உக்கிரமான திலையிலே. அகவயமாக ஒரு வலியையேர, புற. உலகத்திற்கான ஒரு எதிர்வினையோ ஆற்றும்போது வருகின்ற மொழி எப்படிப்பட்ட ஒரு கவிதைமொழியிலே வருகிறது என்பதை அந்தக்கணம்தான்‌ தீர்மானிக்கிறது. நீங்க வான்னா அது வர்றது. கிடையாது. அதுதான்‌ விஷயம்‌.